Επεισοδιο 470- Ημερομηνία 28/12/2010\nαπό Καρ-Mik Την / Το Τρι Δεκ 14, 2010 11:45 am\nO Πέτρος επισκέπτεται τον Λουκά για να του μιλήσει, αλλα πέφτει πάνω στην Χριστουγεννιάτικη συγκέντρωση της παρέας και φεύγει άπραγος. Ο Στέφανος αρχίζει να υποψιάζεται οτι ο πατέρας του σκότωσε τον πατέρα της Εριέττας.Το ίδιο υποψιάζεται και εκείνη.Η Αντιγόνη, για ακόμη μια φορά, αρνείται να πει την αλήθεια.Ο Λευτέρης, ομολογεί στην Ευα οτι είναι ερωτευμένος μαζί της.Η Δάφνη ζητάει απο τον Λευτέρη να είναι προσεκτικός με την Ευα, διότι θεωρεί οτι δεν είναι σε θέση να αντέξει ακόμα μια απογοήτευση στη ζωή της.Ο Λουκάς επισκέπτεται τον Πέτρο, και υποβάλλει την παραίτηση του. Δηλώνει πως δεν πιστεύει πια τίποτα και τον απειλεί πως απο δω και πέρα θα τον βρίσκει μπροστά του, μέχρι να αποκαλυφεί όλη η αλήθεια και να πληρώσει για όσα έκανε.\nΑπ: Επεισοδιο 470- Ημερομηνία 28/12/2010\nαπό ebelina2007 Την / Το Τρι Δεκ 14, 2010 11:53 am\nO Πέτρος επισκέπτεται τον Λουκά για να του μιλήσει, αλλα πέφτει πάνω στην Χριστουγεννιάτικη συγκέντρωση της παρέας και φεύγει άπραγοςΝωρις το θυμηθηκε ο Ρουσσος....\nΟ Λευτέρης, ομολογεί στην Ευα οτι είναι ερωτευμένος μαζί της\nΔεν το κρατας για σενα καλυτερα...\nΗ Δάφνη ζητάει απο τον Λευτέρη να είναι προσεκτικός με την Ευα, διότι θεωρεί οτι δεν είναι σε θέση να αντέξει ακόμα μια απογοήτευση στη ζωή της\nΚαλυτερα να την κρατησετε μακρια του γιατι η απογοητευσει δεν θα αργησει πολυ!\nΟ Λουκάς επισκέπτεται τον Πέτρο, και υποβάλλει την παραίτηση του. Δηλώνει πως δεν πιστεύει πια τίποτα και τον απειλεί πως απο δω και πέρα θα τον βρίσκει μπροστά του, μέχρι να αποκαλυφεί όλη η αλήθεια και να πληρώσει για όσα έκανε.\nΑυτη η σκηνη θα ειναι κορυφαια νομιζω ανυπομονω!!!!\nαπό ειρηνη7 Την / Το Τρι Δεκ 14, 2010 12:04 pm\nΚαρ-Mik έγραψε: O Πέτρος επισκέπτεται τον Λουκά για να του μιλήσει, αλλα πέφτει πάνω στην Χριστουγεννιάτικη συγκέντρωση της παρέας και φεύγει άπραγος. Ο Στέφανος αρχίζει να υποψιάζεται οτι ο πατέρας του σκότωσε τον πατέρα της Εριέττας.Το ίδιο υποψιάζεται και εκείνη.Η Αντιγόνη, για ακόμη μια φορά, αρνείται να πει την αλήθεια.Ο Λευτέρης, ομολογεί στην Ευα οτι είναι ερωτευμένος μαζί της.Η Δάφνη ζητάει απο τον Λευτέρη να είναι προσεκτικός με την Ευα, διότι θεωρεί οτι δεν είναι σε θέση να αντέξει ακόμα μια απογοήτευση στη ζωή της.Ο Λουκάς επισκέπτεται τον Πέτρο, και υποβάλλει την παραίτηση του. Δηλώνει πως δεν πιστεύει πια τίποτα και τον απειλεί πως απο δω και πέρα θα τον βρίσκει μπροστά του, μέχρι να αποκαλυφεί όλη η αλήθεια και να πληρώσει για όσα έκανε.\nΑνυπομονω ειλικρινα να δω εξαλλο με τον ρουσσο τον λουκα, γιατι του χρειαζοταν πιστευω το βρισιμο, με οσα εχει κανει, και οταν ειδικα μαθει οτι του εκρυβε την αδερφη του, θα τον παρει και θα τον σηκωσει τον πετρακη, αλλα γυρευοντας πηγαινε!!!Λευτερακη, ασε την ευα ησυχη, δεν χρειαζεται να ξαναπληγωθει, ασε δε που δεν ξερουμε τους σκοπους σου, ουτε το παρελθον σου...Αμ, δεν ειναι ο φονιας ο πατερας σου στεφανε, αλλα η μανουλα σου, τυχερουλη, παλι σου εφεξε...Τωρα, εντυπωση μου κανει οτι η αντιγονη αρνειται να πει την αληθεια, αφου υποτιθεται οτι την εχει ηδη πει σε ασχετο ατομο, πιστευει οτι η νορα δεν θα το πει στο στεφανο?Καλο επεισοδιο φαινεται, αντε να δουμε...\nαπό Καρ-Mik Την / Το Τρι Δεκ 14, 2010 12:27 pm\nΚαρ-Mik έγραψε: O Πέτρος επισκέπτεται τον Λουκά για να του μιλήσει, αλλα πέφτει πάνω στην Χριστουγεννιάτικη συγκέντρωση της παρέας και φεύγει άπραγος.\nΔικαιλογίες.. Αν ήθελε, θα του μιλαγε.\nΟ Στέφανος αρχίζει να υποψιάζεται οτι ο πατέρας του σκότωσε τον πατέρα της Εριέττας.\nΟ μπαμπάς του Στέφανου, τον Πατέρα της Ερης? Και η μαμά τον θετό της Πατέρα???\nΑν ισχύει, κάτι μου λέει οτι ο Στεφ θα είναι ακόμα πιο κοντά στην Ερι\nΤο ίδιο υποψιάζεται και εκείνη.\nΗ Αντιγόνη, για ακόμη μια φορά, αρνείται να πει την αλήθεια.\nΟ Λευτέρης, ομολογεί στην Ευα οτι είναι ερωτευμένος μαζί της.Η Δάφνη ζητάει απο τον Λευτέρη να είναι προσεκτικός με την Ευα, διότι θεωρεί οτι δεν είναι σε θέση να αντέξει ακόμα μια απογοήτευση στη ζωή της.\nΤέρη, χαλάρωσε Δεν σε θέλουμε λέμε\nαπό evanna Την / Το Τρι Δεκ 14, 2010 12:44 pm\nΟ Λευτέρης, ομολογεί στην Ευα οτι είναι ερωτευμένος μαζί της.\nΕτσιιιιιιιιι! Γουσταρω Λουκα να τα χωνει στο Ρουσσο μετα απ'ολα αυτα!\nαπό verile_mistika Την / Το Τρι Δεκ 14, 2010 1:06 pm\nΝαι αν ηθελε του μιλαγε αφηστε τα αυτα...\nο Στεφανος ολο και πιο κοντα Ερι μου ΓΙΟΥΠΙ ....!!!\nΠαλι πολιτισμενα φευγει ο Λουκας απο το γραφειο! ..Εγω με αυτο που του εκανε περιμενα να τα χωσειι πολυυυυ γερα στον Ρουσσο αν οχι θα τσαντιστω\nΔν με νοιαζει οτι ειναι ερωτευμενος ο Τερης ..Γιατι δεν ταιριαζουν οποτε δεν με ενδιαφερει\nαπό tweetyedem Την / Το Τρι Δεκ 14, 2010 1:27 pm\nΈμπαινε Λουκάκο...,χώστα και μη φοβάσαι τίποτα...\nΟ Στέφανος όλο και πιο καντά στην Ερριέτα...Αυτά είναι, βελτιωνόμαστε επικίνδυνα.\nαπό fay66 Την / Το Τρι Δεκ 14, 2010 1:36 pm\nΚαρ-Mik έγραψε: ..........Ο Λουκάς επισκέπτεται τον Πέτρο, και υποβάλλει την παραίτηση του. Δηλώνει πως δεν πιστεύει πια τίποτα και τον απειλεί πως απο δω και πέρα θα τον βρίσκει μπροστά του, μέχρι να αποκαλυφεί όλη η αλήθεια και να πληρώσει για όσα έκανε.\nΩραία!!!Η μετάλλαξη του Λουκά επιτέλους τελείωσε και ξαναβρίσκει τον εαυτό του.Να πω ότι λυπάμαι το Ρούσσο , δε θα το έλεγα.'Εκρυβε τόσα χρόνια τέτοιο μυστικό , είναι πολύ λογικό να βρεθεί τώρα αντιμέτωπος με τις συνέπειες των πράξεών του.\nΑν και είμαι σίγουρη ότι μόλις καταλαγιάσουν τα έντονα συναισθήματα , θα του το συγχωρέσει.Αλλά θα περάσει πάρα πολύ καιρός.\nαπό edem4ever Την / Το Τρι Δεκ 14, 2010 1:48 pm\nΝαι μωρε κολλειεται!\nΚαρ-Mik έγραψε: Ο Στέφανος αρχίζει να υποψιάζεται οτι ο πατέρας του σκότωσε τον πατέρα της Εριέττας.Το ίδιο υποψιάζεται και εκείνη.\nΠαιδια γιναμε τρεις!\nΚαρ-Mik έγραψε: Η Αντιγόνη, για ακόμη μια φορά, αρνείται να πει την αλήθεια.\nΑντε καλε γιατι αυτο;\nΚαρ-Mik έγραψε: Ο Λευτέρης, ομολογεί στην Ευα οτι είναι ερωτευμένος μαζί της.\nΚαρ-Mik έγραψε: Η Δάφνη ζητάει απο τον Λευτέρη να είναι προσεκτικός με την Ευα, διότι θεωρεί οτι δεν είναι σε θέση να αντέξει ακόμα μια απογοήτευση στη ζωή της.\nΣωστη η Δαφνη!\nΚαρ-Mik έγραψε: Ο Λουκάς επισκέπτεται τον Πέτρο, και υποβάλλει την παραίτηση του. Δηλώνει πως δεν πιστεύει πια τίποτα και τον απειλεί πως απο δω και πέρα θα τον βρίσκει μπροστά του, μέχρι να αποκαλυφεί όλη η αλήθεια και να πληρώσει για όσα έκανε.\nΤωρα να πω οτι δεν το χαρηκα εγω αυτο θα ειναι ψεματα!\nαπό tweetyedem Την / Το Τρι Δεκ 14, 2010 1:48 pm\nΚαι δε θα έχει μόνο το Λουκά απέναντί του, αλλά όλη την Παρέα.\nαπό Καρ-Mik Την / Το Τρι Δεκ 14, 2010 1:50 pm\nΡούσσο, την έβαψες!\nαπό fay66 Την / Το Τρι Δεκ 14, 2010 1:56 pm\nΑν την έβαψε λέει ο Ρούσσος!!!!Δε λες τίποτα!!!\nαπό taradoula Την / Το Τρι Δεκ 14, 2010 2:30 pm\nΤί ωραία φτιάχνουν τα επεισόδια...\nΌλη η Παρέα απέναντι στο Ρούσσο...\nΧαίρομαι που ο Λουκάς θα του τα χώσει, άντε μπας και καταλάβει.\nαπό Clarabelle Την / Το Τρι Δεκ 14, 2010 2:33 pm\nΤο πρόβλημα του Ρούσσου θα είναι ο ακατάλληλος χρόνος; Γιατί εμένα μου φαίνεται πως εδώ κολλάει η παροιμία όποιος δεν θέλει να ζυμώσει δέκα μέρες κοσκινίζει\nΈλα ρε θα δούμε και ερωτική εξομολόγηση; Πόσο θα είναι η σκηνή μισό λεπτό;\nΟ Λευτέρης θα της πει καμιά αλήθεια;\nΑμ αγόρι μου όταν μια γυναίκα έχει πάθει όσα η Εύα απο δύο λεχρίτες που ο δεύτερος αν ειναι δυνατόν αποδείχτηκε χειρότερος κι απ τον πρώτο, θέλει να φτύσεις αίμα για να την κερδίσεις\nΣτα μυστικά βέβαια όλα γίνονται άκοπα. Μόνο τη Μελίτα και το Στέφανο μας τους τάισαν σαράντα λεπτά ανα επεισόδιο τρείς ολόκληρους μήνες\nαπό soso Την / Το Τρι Δεκ 14, 2010 3:30 pm\n(Η ρεπορτάρα μας διαβάζει )\nΕυχαριστούμε πολύ ,Καρ-μικ!\nαπό Ezantakou Την / Το Τρι Δεκ 14, 2010 4:22 pm\nΚαλά ξυπνητούρια Ρούσσο!!!!!\nΠότε πρόλαβε καλέ??? Πολύ γρήγορα ερωτεύονται σε αυτή τη σειρά...!!!!\nΜαζί σου Λουκάκο Του αξίζει του Ρούσσου να του τα πείς δυο χεράκια....!!!!!\nαπό ellileo Την / Το Τρι Δεκ 14, 2010 6:25 pm\nρε ρουσσο κοτα!!!ρε μεγαλοδικηγορε κοτουλα!!!!\nμωρε παντα δικιο στην σειρα εχει η αμαλια!τελος!\nρουσσο οταν θα ανοιξεις το στοματακι σου θα ειναι πλεον αργα!\nαπό dadela Την / Το Τρι Δεκ 14, 2010 7:39 pm\nΤον κολήσσανε στον τοίχο το Ρούσσο.Για να δούμε τώρ απως θα δράσει ο κλειστός αλλά απίστευτα λογικός Πέτρος Ρούσσος...\nαπό loukitsa Την / Το Τρι Δεκ 14, 2010 8:16 pm\nσε ειχε πιονι του και σε εκανε οτι ηθελε!\nΤωρα ηρθε η σειρα σου!\nαπό nikidanis Την / Το Τρι Δεκ 14, 2010 8:21 pm\nΔιαβαζει η ρεπορταρα αλλα μπορω και να απαντησω.....\nΘα του τα χωσει και πολυ καλα θα κανει γιατι δεν εχει ιδεα οτι ολο αυτον τον καιρο που του εκρυβε την αληθεια ,τον προστατευε.Οταν μαθει πιστευω την αληθεια ο Λουκας θα καταλαβει γιατι τοσο καιρο κρατουσε τετοια σταση ο Πετρος.\nαπό Καρ-Mik Την / Το Τρι Δεκ 14, 2010 8:22 pm\nΠως ακριβώς τον προστατεύε?\nαπό fantina Την / Το Τρι Δεκ 14, 2010 8:24 pm\nγια να μην τον πληγωσει !!!!!οσο υπαρχει αγνοια για καποια πραγματα τοσο ευτυχης εισαι !!!!!κλασσικο απογευγμα και νομος !!!!!!!\nαπό nikidanis Την / Το Τρι Δεκ 14, 2010 8:31 pm\nΣυγνωμη αλλα θα βγω λιγο οφ τοπικ για να μπορω να απαντησω...Τοσα χρονια ο πατερας που μεγαλωσε τον Λουκα δεν του αποκαλυψε ποτε οτι ειναι υοθετημενος,ισως και να υπαρχει και καποιος λογος.Γιατι τωρα να του το αποκαλυψει ο Πετρος και να τον ταραξει? θελει το καλο του και γγι αυτο τον εχει και διπλα του τοσα χρονια..\nαπό Καρ-Mik Την / Το Τρι Δεκ 14, 2010 8:41 pm\nΓιατί η αλήθεια είναι καλύτερη. Γιατί "χτυπα ξύλο" μπορεί να μην έλεγε ο Λουκάς απλώς ''ωραία γκομενάρα'' για την Ερί\nΓιατι αποδείχτηκε οτι ο Πέτρος ποτέ δεν πήρε τον Λουκά γιατί πίστευε σε αυτόν, αλλα γιατί είχε τύψεις.\nΓιατί έστρεψε τον Λουκα - εν γνώση του - απέναντι στην γυναίκα της ζωής του ΚΑΙ την αδερφή του\nΓιατί γνώριζε ποιος σκότωσε τον μπαμπά του και δεν του είπε τίποτα.\nΓιατί του έκρυψε το γεγονός οτι έχει αδερφή - ενώ τοσα χρόναι ένοιωθε πιο μόνος απο ποτέ- και του στέρησε το δικαίωμα να γνωρίσει τους πραγματικούς του συγγενείς..\nΤο ψέμα δεν είναι πάντα η καλύτερη λύση...\nΜπορεί να τον προστάτευσε απο το να μάθει τι κουμάσι ήταν ο πατέρας του, αλλα του στέρησε την αδερφή του, και - θα δούμε - την μάνα του , και γενικά, του στέρησε πράγματα που δεν γυρνάνε πίσω...\nαπό nikidanis Την / Το Τρι Δεκ 14, 2010 9:07 pm\nΣυμφωνω με αυτα που λες τα παραπανω.Η μονη δικαιολογια που μπορω να δωσω στον Πετρο ισως ειναι οτι ηθελε το καλο του και να τον προστατευψει απλα το κανε με λαθος τροπο...


Γιάννης Θεοφύλακτος στην ΕΡΤ 3: “Δεν μπορούμε να δώσουμε καθαρό μήνυμα διακυβέρνησης σε εκείνους που κατέστρεψαν και λεηλάτησαν τη χώρα” – Sierafm\nΣτην ΕΡΤ 3, στην εκπομπή “Επικοινωνία” φιλοξενήθηκε ο βουλευτής ΣΥΡΙΖΑ Κοζάνης και εκ νέου υποψήφιος Γιάννης Θεοφύλακτος. Ο κ. Θεοφύλακτος αναφέρθηκε στη μάχη των εθνικών εκλογών τονίζοντας πως βελτιώνεται αισθητά το πρόσφατο αποτέλεσμα των Ευρωεκλογών, σε ένα σημαντικό κομμάτι της ελληνικής κοινωνίας.\n“Δεν μπορούμε να δώσουμε καθαρό μήνυμα διακυβέρνησης σε εκείνους που κατέστρεψαν και λεηλάτησαν τη χώρα” τόνισε ο κ. Θεοφυλακτος, αναφερόμενος στη Νέα Δημοκρατία και στο ΠΑΣΟΚ που πέραν της χώρας, χρεοκόπησαν και τον ίδιο τους τον εαυτό, υπενθυμίζοντας τα τεράστια χρέη των δύο κομμάτων.\n“Στο επίκεντρο του σχεδιασμού του ΣΥΡΙΖΑ για την επόμενη ημέρα βρίσκεται η δίκαιη και βιώσιμη ανάπτυξη για όλους με σεβασμό στο περιβάλλον και στους εργαζομένους” τόνισε ο κ. Θεοφύλακτος, επισημαίνοντας πως ο ΣΥΡΙΖΑ εξαρχής λέει “ναι“ στην υγιή επιχειρηματικότητα και στη μεσαία τάξη.\nΟ κ. Θεοφύλακτος ανέπτυξε το σχέδιο του ΣΥΡΙΖΑ που όπως ανέφερε προβλέπει ανάπτυξη με δουλειά για όλους και κυρίως με αξιοπρεπείς μισθούς και σεβασμό στα εργασιακά δικαιώματα. Ειδικότερα για το Ν. Κοζάνης ο κ. Θεοφυλακτος ανέφερε πως βασικό πυλώνα για την ανάπτυξη αποτελεί ο πρωτογενής τομέας. Υπενθύμισε μάλιστα την προσωπική του συμμετοχή στην τεράστια επιτυχία της Ελλάδας αναφορικά με την εξαγωγή του “Κρόκου Κοζάνης” καθώς και τις επιτυχημένες συνεργασίες του με συνεταιρισμούς και αγρότες σε όλο το Ν.Κοζάνης. Παράλληλα ο κ. Θεοφύλακτος αναφέρθηκε στον τριτογενή τομέα και ειδικότερα στο εμπόριο στο οποίο η ευρύτερη περιοχή διαθέτει διαχρονική παράδοση υπενθυμίζοντας πως δραστηριοποιούνται δυνατοί επαγγελματίες που πρέπει να ενισχυθούν περισσότερο.\n“Ο κ. Μητσοτάκης είναι εχθρικός προς τους εργαζόμενους και τους συνταξιούχους της ΔΕΗ και όχι μόνο” ανέφερε ο κ. Θεοφύλακτος εστιάζοντας στις εξαγγελίες του αρχηγού της αξιωματικής αντιπολίτευσης για κατάργηση του νόμου Κατρούγκαλου και μείωση των συντάξεων.


Πρωτη Σελιδα: Ερωτήσεις και απαντήσεις για το νέο καθεστώς ΦΠΑ\nΠολλά από τα κρίσιμα ερωτήματα ...που απασχολούν χιλιάδες μικρομεσαίους, απαντώνται από την ίδια την τροπολογία για το νέο σύστημα του ΦΠΑ η οποία κατατέθηκε χθες το βράδυ στη Βουλή.\nΑναλυτικά οι ερωτήσεις και οι απαντήσεις που δημοσιεύει το naftemporiki.gr.\nΟ φόρος πρέπει να αποδοθεί στην εφορία «κατά τον χρόνο είσπραξης της αντιπαροχής ή μέρους αυτής» όπως αναφέρεται χαρακτηριστικά στη νομοθετική ρύθμιση. Αυτό ισχύει για αυτόν που εισπράττει τον ΦΠΑ (και κατά συνέπεια πρέπει να τον αποδώσει). Αυτός που αποδίδει τον ΦΠΑ (ο οποίος έχει το δικαίωμα να τον εκπέσει καθώς το τιμολόγιο αποτελεί επαγγελματική δαπάνη) μπορεί να αφαιρέσει το ποσό μόνο «κατά τον χρόνο πληρωμής του τιμήματος ή μέρους αυτού»3. Ποιοι συναλλαγές εξαιρούνται από το νέο σύστημα;


The Grand Wine Bar, Σακραμέντο - Κριτικές εστιατορίων - TripAdvisor\nThe Grand Wine Bar, Σακραμέντο\nΝο 755 από 1.894 Εστιατόρια - Σακραμέντο\n1600 L St, Σακραμέντο, CA 95814-4006\nΠήγα εδώ για μερικά ποτά. Έχουν μεγάλη ποικιλία κρασιών και η εξυπηρέτηση είναι μεγάλη. Το μόνο αρνητικό είναι το σημείο όπου βρίσκεται το μπάνιο. Εκτός από αυτό, συστήνω ιδιαίτερα αυτό το μέρος για να χαλαρώσετε και να έχετε ένα κοκτέιλ.\nΕκπληκτική ποικιλία κρασιών από το μπιμπερό και γυαλί έμπειρο μπάρμαν, ο οποίος είναι επίσης φιλικό. Δεν Στίβεν Τσόου.\nΑπαίσια εξυπηρέτηση. Ειλικρινά, απίστευτο. Περιθωριακό επιλογή από κρασιά και μπίρες. Υπάρχουν πολλές καλύτερες επιλογές σε κοντινή απόσταση. Σας συνιστώ ανεπιφύλακτα να αποφευχθεί.\nΜικρό μέρος στη γωνία του γκαράζ δεν απέχει πολύ από το Καπιτώλιο . Έχουν μια καλή επιλογή από κρασιά και μπύρες και κοκτέιλ. Annie είναι πολύ φιλικό και πάντα θα σας κάνει να νιώσετε σαν στο σπίτι σας.\nΛάβετε γρήγορα απαντήσεις από το προσωπικό του The Grand Wine Bar και από προηγούμενους επισκέπτες.\nΔιεύθυνση: 1600 L St, Σακραμέντο, CA 95814-4006\nΑριθμός τηλεφώνου: +1 916-444-0472


Μόσιαλος: Το εμβόλιο κορονοϊού δεν επιδεινώνει τη σκλήρυνση κατά πλάκας\nΔεν υπάρχει λόγος οι ασθενείς με σκλήρυνση κατά πλάκας να ανησυχούν ότι ο εμβολιασμός τους κατά της Covid-19 μπορεί να επιδεινώσει την πορεία της νόσου τους, όπως αναφέρει ο καθηγητής Πολιτικής της Υγείας Ηλίας Μόσιαλος, της Σχολής Οικονομικών και Πολιτικών Επιστημών του Λονδίνου (LSE), επικαλούμενος σχετικά στοιχεία της Bρετανικής Εταιρείας για την Πολλαπλή Σκλήρυνση (Multiple Sclerosis Society).\nΗ επιστημονική εταιρεία συγκέντρωσε κορυφαίους Βρετανούς επιστήμονες, ώστε να υπάρξει συναίνεση για τη στρατηγική για τους εμβολιασμούς των ασθενών έναντι της Covid-19. Αξιολογήθηκαν ο τρόπος λειτουργίας των εμβολίων για τον κορονοϊό, αλλά και αξιόπιστα στοιχεία από μελέτες άλλων εμβολίων, όσον αφορά το πώς επηρεάζουν την πορεία της σκλήρυνσης κατά πλάκας. Σε δήλωσή τους, οι επιστήμονες εξηγούν πως δεν συντρέχει λόγος ανησυχίας ότι οποιοδήποτε εμβόλιο Covid-19 θα είναι επικίνδυνο γι’ αυτούς τους ασθενείς, συμπεριλαμβανομένων των ασθενών με σκλήρυνση κατά πλάκας που χρησιμοποιούν ανοσοκατασταλτικά φάρμακα.\nΣύμφωνα με τη σχετική ανακοίνωση, το εμβόλιο δεν αναμένεται να επιδεινώσει τη νόσο ή τα συμπτώματά της, να προκαλέσει υποτροπή ή να επηρεάσει την αποτελεσματικότητα των φαρμάκων που επηρεάζουν την εξέλιξη της νόσου (Disease Modifying Treatments-DMT). Όλα τα κορυφαία υποψήφια εμβόλια Covid-19 θεωρούνται πως θα είναι ασφαλή για όλους τους ασθενείς, σε όλους τους τύπους DMT θεραπείας.\nΟρισμένα DMT φάρμακα ενδέχεται να μειώσουν την αποτελεσματικότητα οποιουδήποτε εμβολίου, επειδή αποτρέπουν την πλήρη ανοσοαπόκριση στο εμβόλιο. Επομένως, το εμβόλιο Covid-19 μπορεί να είναι λιγότερο αποτελεσματικό για τα άτομα που πρόσφατα έλαβαν ή λαμβάνουν DMT. Δεν συστήνεται, πάντως, ή δεν θεωρείται σκόπιμο να υπάρξει αλλαγή στη θεραπεία, ώστε να αυξηθεί η αποτελεσματικότητα των εμβολίων. Ακόμη και η μειωμένη ανοσοαπόκριση είναι καλύτερη από τη μηδενική προστασία, οπότε οι ειδικοί συστήνουν τον εμβολιασμό στους ασθενείς σε DMT θεραπεία.\nΑναφορικά με τους ασθενείς στους οποίους συνίσταται η μεταμόσχευση αιμοποιητικών βλαστικών κυττάρων, οι ειδικοί ενημερώνουν πως αυτή η θεραπεία πιθανότατα θα μειώσει την ανταπόκριση στο εμβόλιο. Γι’ αυτό οι πρέπει να περιμένουν τουλάχιστον έξι μήνες μετά τη θεραπεία, πριν εμβολιαστούν.\nΑκόμη, οι Βρετανοί ειδικοί προτείνουν να μεσολαβεί διάστημα τουλάχιστον επτά ημερών μεταξύ του εμβολίου κατά της γρίπης και του εμβολιασμού Covid-19. Επίσης, όλοι οι ασθενείς με σκλήρυνση κατά πλάκας θα πρέπει να συνεχίσουν να προσέχουν ακόμη και αν έχουν κάνει το εμβόλιο κατά της Covid-19.\nO κ. Μόσιαλος αναφέρεται και σε πολύ πρόσφατη δημοσίευση στο περιοδικό «Science», όπου ανακοινώθηκαν τα πρώτα προκλινικά αποτελέσματα για το mRNA εμβόλιο της εταιρείας BioNTech έναντι της σκλήρυνσης κατά πλάκας. Τα πρώτα αποτελέσματα σε ποντίκια με σκλήρυνση κατά πλάκας δείχνουν πως το εμβόλιο καθυστέρησε την έναρξη και μείωσε τη σοβαρότητα της νόσου, χωρίς να εμφανίσει εμφανή συμπτώματα γενικής ανοσοκαταστολής.\n«Πολλά, λοιπόν, τα ενθαρρυντικά νέα από το μέτωπο των εμβολίων για τους ασθενείς με σκλήρυνση κατά πλάκας. Αναμένουμε τα αποτελέσματα από τις κλινικές μελέτες, αισιοδοξώντας πως θα υπάρχουν πολλοί εθελοντές για το mRNA εμβόλιο, τώρα που ο κόσμος αναγνωρίζει πως τουλάχιστον δύο mRNA εμβόλια (σ.σ. κατά του κορονοϊού) αποδείχθηκαν ασφαλή και αποτελεσματικά», καταλήγει ο κ. Μόσιαλος, σύμφωνα με το ΑΜΠΕ.\nΙωαννίδης: Η Ελλάδα δεν τελείωσε με τον κορονοϊό – Δεν είναι το μοναδικό όπλο το εμβόλιο\nΕπιστρεπτέα προκαταβολή: Εφτασε η ώρα της επιστροφής των χρημάτων για 700.000 επιχειρήσεις και ελεύθερους επαγγελματίες\nΤρία ακόμη ασθενοφόρα μικρού όγκου σε Αγαθονήσι, Πάτμο Και Τήλο, πλέον των 38 που μέχρι σήμερα έχει χρηματοδοτήσει η Περιφέρεια Ν. Αιγαίου για τις ανάγκες των νησιών της


Χατζηδάκης για εθελουσία στη ΔΕΗ: "Θα είναι αυτοχρηματοδοτούμενη και θα κάνει απόσβεση μέσα- το πολύ- σε τρία χρόνια" - Τι λέει για τους "εργαζόμενους δύο ταχυτήτων" - e-ptolemeos.gr\nΑρχική > Slider > Χατζηδάκης για εθελουσία στη ΔΕΗ: «Θα είναι αυτοχρηματοδοτούμενη και θα κάνει απόσβεση μέσα- το πολύ- σε τρία χρόνια» – Τι λέει για τους «εργαζόμενους δύο ταχυτήτων»\nΔημοσιεύτηκε απο: e-ptolemeos team σε Slider, Ενέργεια 18/11/2019 | 18:37\nΓια την εθελουσία στη ΔΕΗ αναφέρθηκε μεταξύ άλλων σε συνέντευξή του στον ΣΚΑΙ ο Υπουργός Ενέργειας και Περιβάλλοντος Κωστής Χατζηδάκης. Σύμφωνα με τον ίδιο, η εθελουσία των εργαζομένων θα είναι αυτοχρηματοδοτούμενη και θα κάνει απόσβεση μέσα- το πολύ- σε τρία χρόνια. «Μέσα σε 6 μήνες πρέπει να κάνουμε πράγματα που δεν έγιναν σε μια δεκαετία», ενώ δεν θέλησε να αναφερθεί στον ακριβή αριθμό των εργαζόμενων που θα φύγουν από την επιχείρηση. Επίσης, ο υπουργός αναφέρθηκε και στην άρση της μονιμότητας των νεοπροσλαμβανόνων, με τον κ. Χατζηδάκη να τονίζει πως η επιχείρηση «θα πρέπει να εκσυγχρονιστεί κιόλας και να προσαρμοστεί στα κρατούντα στην αγορά». παραδέχθηκε, ωστόσο, ότι θα πρόκειται για εργαζόμενους «δύο ταχυτήτων», που θα αμείβονται διαφορετικά, λέγοντας όμως ότι «η ΔΕΗ πρέπει να ανταγωνιστεί προσαρμοζόμενη σε αυτές τις συνθήκες».\nΠ.Τσ.: Ξεκινάει σήμερα στην Κοινοβουλευτική Επιτροπή η συζήτηση για το νομοσχέδιο για τη ΔΕΗ, για αλλαγή της ΔΕΗ. Υπάρχουν πολλά που προκαλούν συζήτηση. Η εθελούσια έξοδος, ένα. Ο τρόπος με τον οποίο θα εισπράξει η ΔΕΗ αυτά τα πολλά εκατομμύρια που είναι οι καθυστερούμενες οφειλές. Αυτό που ανακοινώσατε, που περιλαμβάνεται στο νομοσχέδιο, το είπατε το Σάββατο το πρωί και προκάλεσε εντύπωση για κάποια αλλαγή στον τρόπο χρεώσεων του νυχτερινού για κάποιες κατηγορίες. Για να τα πάρουμε ένα-ένα.\nΔΕΗ ενέργεια Κωστής Χατζηδάκης λιγνίτης Υπουργείο Ενέργειας 2019-11-18


Τί σημαίνει η ροπή σου στον αυταρχισμό – Manolis Andriotakis\nΤί σημαίνει η ροπή σου στον αυταρχισμό\nΣαν αντίδοτο στην “ελευθεριότητα” οι πολίτες επιλέγουν τον αυταρχισμό. Έτσι όμως κάνουν το σφάλμα και σύρονται σε ακόμα πιο επικίνδυνη περιπέτεια.\nΦαντάσου ένα παιδί που μεγαλώνει σ’ ένα σπίτι χωρίς καθόλου όρια και κανόνες. Το πιθανότερο είναι ότι σε όλη του τη ζωή θ’ αναζητά συνθήκες κι ανθρώπους που θα του επιβάλλουν όρια και κανόνες. Ή ακόμα φαντάσου ένα παιδί που μεγαλώνει σε μια οικογένεια με ασφυκτικά όρια και κανόνες. Το πιθανότερο είναι ότι θ’ αναπτύξει μια ιδιαίτερη σχέση με τα όρια και τους κανόνες: είτε θα έλκεται παράφορα απ’ αυτά, είτε θα απωθείται μανιασμένα. Οι σαδιστές κι οι μαζοχιστές δεν προέρχονται από παρθενογέννεση.\nΚάνω αυτές τις σκέψεις παρατηρώντας γύρω μου μια αυξημένη έλξη του αυταρχισμού από πολλούς συμπολίτες μας. Άνθρωποι που κατά τ’ άλλα λειτουργούν κανονικά μέσα στην οικογένεια και την κοινωνία εκφέρουν απόψεις εντελώς αντιδημοκρατικές κι ανελεύθερες που φλερτάρουν επικίνδυνα με τον ολοκληρωτισμό, το φασισμό, την απολυταρχία και τις πιο ακραίες εκδοχές αυταρχισμού. Εστιάζω στον αυταρχισμό γιατί εκεί κρίνω ότι βρίσκεται πολιτικά η ουσία. Χωρίς να θέλω να κάνω κάποια τεχνητή διάκριση, βλέπω απέναντι σ’ εκείνους που εξακολουθούν να πιστεύουν στη δημοκρατία, να σχηματίζεται ένας πόλος πολιτών που υποστηρίζει την επιβολή πολύ πιο αυστηρών, ακόμα και παράλογων νόμων, με πολύ πιο αυστηρό, ακόμα κι εξαιρετικά βίαιο κι απάνθρωπο τρόπο. Πολλοί απ’ αυτούς τους πολίτες έχουν ασπαστεί κάποια ολοκληρωτική ιδεολογία, ενώ οι περισσότεροι φαίνεται να τοποθετούνται στα άκρα συγκυριακά. Τόσο οι μεν όσο και οι δε χαρακτηρίζονται από έλλειψη ανοχής στα ανομικά φαινόμενα, είναι εξαιρετικά θυμωμένοι κι έχουν την τάση να συμπυκνώνουν τα προβλήματα σε κάποιο ορατό εχθρό.\nΕλάχιστοι θα βρεθούν να πουν ότι τα όρια κι οι κανόνες δεν είναι αναγκαίες κι ικανές συνθήκες για την ύπαρξη κοινωνίας. Στην πραγματικότητα χωρίς όρια και κανόνες κυριαρχεί το χάος κι ο νόμος της ζούγκλας. Η επιβολή τους, η κοινή εφαρμογή τους στους πολίτες είναι ακριβώς το αντικείμενο της θέσμισης μιας κοινωνίας που προστατεύει τα πιο αδύναμα μέλη της, που θέτει τους όρους του παιχνιδιού, που ελέγχει την τήρηση της ειρήνης μεταξύ όλων. Όταν οι πολίτες συμμετέχουν ισότιμα, οικειοθελώς κι ενεργά στη διαμόρφωση των κανόνων, συμφωνούν στο ποιός θα τους προστατεύει και θα τους εποπτεύει, κι οι κανόνες είναι αντιληπτοί από τους περισσότερους ως απαραίτητα εργαλεία για τη σύναψη συμβιωτικών σχέσεων, και γίνονται συνακόλουθα σεβαστοί απ’ τους περισσότερους, τότε μιλάμε για μια ευνομούμενη φιλελεύθερη δημοκρατία. Όταν οι πολίτες δε σέβονται τους κανόνες και τους καταπατούν με κάθε ευκαιρία, τότε μιλάμε για μια ανομική κοινωνία.\nΗ ανομική κοινωνία βάζει σε κίνηση τα αντανακλαστικά οριοθέτησης των πολιτών. Όλο και περισσότεροι πολίτες εστιάζουν συνειδητά ή ασυνείδητα στα όρια και τους κανόνες. Η απουσία εφαρμόσιμων ορίων και κανόνων σημαίνει άκυρα όρια και κανόνες. Και σε μια τέτοια συνθήκη άκυρων ορίων και κανόνων γεννιέται και διογκώνεται η ανάγκη για συμπαγή όρια και κανόνες. Αυτή είναι η διεργασία που συμβαίνει αυτή τη στιγμή στη χώρα μας. Είναι μια δυναμική διαπραγμάτευση που ζητά από όλους μας να πάρουμε θέση. Μοιραία οι απόψεις θα πολωθούν γύρω από δύο μέτωπα. Απ’ τη μια εκείνοι που ζητούν πραγματική εφαρμογή των νόμων με ορθολογική ενίσχυση των ελεγκτικών, τιμωρητικών και των αποτρεπτικών μεθόδων κι απ’ την άλλη εκείνοι που διεκδικούν ακόμα πιο αυστηρά πλαίσια ορίων και κανόνων, επιβολή δια της βίας, χωρίς απαραίτητα τη συναίνεση του λαού, με αυταρχισμό και χωρίς καμία διαβούλευση. Ο ένας πόλος ασπάζεται τη δημοκρατία κι ο άλλος τον ολοκληρωτισμό. Απλουστεύω, για να δείξω τί τύπου διαπραγμάτευση είναι αυτή που γίνεται στα θεμέλια της κοινωνίας σήμερα.\nΩς απότοκο της έλλειψης ή της μη εφαρμογής των ορίων και των κανόνων, ο αυταρχισμός φτάνει να ενδυθεί το μανδύα της ιδεολογίας. Το χαλαρό όριο, ο ξεχασμένος κανόνας, η ατιμωρησία, η έλλειψη αποτρεπτικών μέσων, κάνουν τους ανθρώπους να αναπολούν μέρες όπου όλα αυτά ήταν πιο ξεκάθαρα. Η ελευθερία εκλαμβάνεται ως ελευθεριότητα και λαμβάνει αρνητικό πρόσημο. Η ελευθερία ταυτίζεται λανθασμένα με την έλλειψη ορίων και κανόνων και καθίσταται περιττή. Αυτό που δε συνειδητοποιούν όσοι σπεύδουν να αμφισβητήσουν τη δημοκρατία είναι ότι υπάρχει μια θεμελιώδης διάκριση εδώ: ότι είναι διαφορετική δηλαδή η εφαρμοφή των κανόνων απ’ τους ίδιους τους κανόνες. Ένας ελαστικός κανόνας που δεν εφαρμόζεται είναι το ίδιο αναποτελεσματικός μ’ έναν αυστηρό κανόνα που δεν εφαρμόζεται. Οι κανόνες είναι υπαρκτοί. Το θέμα είναι πώς, πόσο συχνά, και με τι κριτήρια εφαρμόζονται. Όταν ένας νόμος εφαρμόζεται επιλεκτικά, υστερόβουλα ή συγκυριακά, δεν είναι εκείνος το πρόβλημα.\nΣτην Ελλάδα οι νόμοι, δίκαιοι κι άδικοι, έχουν περιπέσει σε γενική ανυποληψία γιατί δεν εφαρμόζονται, αυτό είναι το πρόβλημα και γι’ αυτό μες στη σύγχισή μας επιλέγουμε ως λύση τον αυταρχισμό. Στην οικογένειά μας τα όρια είναι ασαφή κι οι κανόνες εφαρμόζονται όποτε λάχει, γι’ αυτό και είμαστε διαρκώς σε σύγχιση. Νομίζουμε λοιπόν ότι ένας αυταρχικός ηγέτης ή μια αυταρχική δύναμη θα λύσει το πρόβλημα των κανόνων, θα βάλει όρια στις συμπεριφορές και θα μας επιτρέψει να ζούμε ήσυχα, γνωρίζοντας που βρισκόμαστε κάθε φορά. Αυτό το αποφασίζουμε είτε ενεργητικά, ψηφίζοντας π.χ. ένα ναζιστικού τύπου κόμμα, είτε παθητικά, διακινώντας απόψεις υπέρ δικτατόρων, και εφαρμόζοντας αυταρχικές τακτικές στις επαγγελματικές, οικογενειακές ή κοινωνικές μας σχέσεις. Αλλά αγνοούμε ότι ο αυταρχικός ηγέτης θα νομιμοποιείται να θέτει κανόνες που μπορεί να βλάψουν ακόμαι κι εκείνοςυ που τον υποστήριξαν. Ο αυταρχισμός είναι αυταρχισμός γιατί δεν αναγνωρίζει τον έλεγχο. Θέτει αυθαίρετα τα όρια, χωρίς να λαμβάνει υπόψη του τις ανάγκες των πολλών. Επίσης, αντλεί την κυριαρχία του απ’ την ωμή επιβολή της ωμής δύναμης.\nΗ αλήθεια είναι ότι ο αυταρχισμός δουλεύει. Είναι η πιο εύκολη κι πιο γρήγορη λύση για να μεγαλώσεις ένα παιδί. Αλλά και να το καταστρέψεις. Το παιδί χρειάζεται όρια και κανόνες αρχικά για να προστατευτεί και στη συνέχεια για να αναπτυχθεί. Μεγαλώνοντας θα πρέπει να πεισθεί ότι τα όρια δεν είναι παράλογα για να συνεχίζει να τα σέβεται κι όχι απλά να τα υπακούει. Αν μάθει τα όρια μόνο μέσω του φόβου, κι ανακαλύψει στη συνέχεια ότι μπορεί και να μην τα φοβάται, ότι έχει λόγους να μην τα σέβεται, κι ότι η ασέβεια σ’ αυτά δεν έχει καμία αρνητική συνέπεια, είναι πιθανό στο μέλλον να τα παραβαίνει διαρκώς. Αν απ’ την άλλη εσωτερικεύσει τους κανόνες μαθαίνοντας να τους υπακούει λόγω του τρόμου που του έχουν προκαλέσει οι τιμωρίες είναι έτοιμο στο μέλλον να υπακούει ακόμα και σε παράλογους κανόνες. Σε κάθε περίπτωση, μια ολότελα αυταρχική ανατροφή -όπως και μια ολότελα ανοριοθέτητη- ποτέ δε μεγάλωσε πραγματικά ισορροπημένο άνθρωπο. Βέβαια καθένας μας στις ατομικές του υποθέσεις έχει νιώσει να έλκεται από μια αυταρχική λύση σ’ ένα θέμα, διότι ο διάλογος κι η διαπραγμάτευση απαιτούν χρόνο, αποδοχή του άλλου, ψυχικά αποθέματα, θάρρος, σεβασμό κι ένα πλήθος άλλων ποιοτήτων. Ενώ με τον αυταρχισμό μιλά η δύναμη, η βία, κι όλα τελειώνουν πολύ γρήγορα.\nΗ σχέση των ανθρώπων με τα όρια είναι τεράστιας σημασίας. Είναι πολύ σημαντικό να λαμβάνονται υπόψη οι γνώμες όλων, ώστε οι κανόνες να είναι το απαύγασμα, η χρυσή τομή των αντιλήψεων που υπάρχουν στην κοινωνία. Αν οι πολίτες επιλέγουν να στραφούν στον αυταρχισμό, αυτό σημαίνει ότι δε συνειδητοποιούν τη λογική των κανόνων, δεν πείθονται δηλαδή ότι οι κανόνες τους οφελούν προσωπικά κι ότι πιθανώς έχουν περισσότερα να κερδίσουν αν δεν τους εφαρμόσουν. Γι’ αυτό, όταν η μη εφαρμογή καθίσταται αναποτελεσματική θέλουν μια εξωτερική δύναμη να επιβάλει σε όλους έναν γενικευμένο αυστηρό κανόνα που ισοπεδώνει την πολλαπλότητα των ανθρώπων βάζοντάς τη σ’ ένα γύψινο καλούπι. Έτσι γεννιέται η ιδέα του ολοκληρωτισμού κι αντί να πούμε όλοι ίσοι απέναντι στους νόμους, λέμε όλοι φοβισμένοι απέναντι στο νόμο. Πόσο συνειδητοί όμως είμαστε απέναντι σ’ όλα αυτά; Γιατί πολλοί από εμάς είναι έτοιμοι να θυσιάσουν τις ελευθερίες όλων στο βωμό της ανικανότητάς μας να εφαρμόσουμε δίκαιους κανόνες; Γιατί να μην οργανώσουμε εκ νέου και δημοκρατικά την κοινωνία μας ξανασυζητώντας τους κανόνες και την εφαρμογή τους;\nΝομίζω ότι η κοινωνία μας που βρίσκεται σε φάση ανασύνταξης πρέπει να κάνει αυτή τη συζήτηση των ορίων και των κανόνων για να ανακαλύψει εκ νέου τα οφέλη της δημοκρατίας. Τέλος, πρέπει να δούμε όσους ρέπουν προς τον αυταρχισμό σαν φοβισμένα παιδιά που ζητούν απεγνωσμένα εφαρμοσμένους κανόνες.\non 22/10/2012 22/10/2012 </a\tby Manolis Andriotakis\nPrev Post: Οι πιο χαρούμενοι Έλληνες\nNext Post: Η επιτομή της σεξιστικής διαφήμισης\n22/10/2012 στο 5:10 μμ\nΈχω την αίσθηση ότι κύριο πρόβλημα αυτή τη στιγμή είναι η έλλειψη εμπιστοσύνης στους θεσμούς και κυρίως απέναντι στη δικαιοσύνη. Έχει θρυμματιστεί αυτός ο βασικός πυλώνας της δημοκρατίας και ο καθένας νιώθει απροστάτευτος απέναντι σε ό,τι ο ίδιος ορίζει ως αδικία, καθιστώντας δύσκολο να ξεχωρίσει κανείς θύματα και θύτες. Το πρόβλημα είναι δεδομένο, η λύση φαντάζει απλή: εφαρμογή των νόμων ώστε να διαρραγεί το διαφαινόμενο μέτωπο κοινωνικής αδικίας και ανισότητας.\nΕπίσης, πιστεύω ότι περνώντας από την πλήρη ανομία (ή την αντίληψη περί ανομίας) σε εφαρμογή των νόμων είναι «υποχρεωτικό» ένα πέρασμα από αυστηροποίηση κανόνων και χρήση της κρατικής βίας με τα μέσα που διαθέτει. Αυτός είναι και ο προβληματισμός μου, γιατί θεωρώ ότι δεν απέχει πολύ από απολυταρχία όλη αυτή η μετάβαση.\nΆλλη απορία: η δημοκρατία δε συνεπάγεται απώλεια προσωπικών ελευθεριών για το κοινό συμφέρον; Αθροιστικά το όφελος είναι μεγαλύτερο από την απώλεια αλλά δεν είναι άμεσα ορατό.\nΤο ιδεατό θα ήταν να ξυπνούσαμε μια μέρα όλοι (ή σχεδόν όλοι) και να εφαρμόζαμε απλώς τους νόμους. Δυστυχώς θεωρώ ότι χωρίς να επιβληθεί από κάποιον/ κάποιους αυτό δεν είναι δυνατόν.\nΕλπίζω να μην ξέφυγα.\n22/10/2012 στο 5:21 μμ\nΣίγουρα χρειάζεται ενεργητική στάση απέναντι στην ανομία. Το θέμα είναι που μπαίνουν τα όρια…


Spartorama | Εκδήλωση μνήμης για την γενοκτονία του Ποντιακού Ελληνισμού\nSpartorama 03/12/2019 Εκτύπωση Δημοτικά Εκδηλώσεις Εκκλησία Ιστορία\n«Ο Πόντος και άλλοι τόποι που άνθισε ο Ελληνισμός από αρχαιοτάτων χρόνων, δεν θα πρέπει να χαρακτηρίζονται "χαμένες Πατρίδες", αλλά "αλησμόνητες Πατρίδες"»\nΜε μία αξιόλογη και μεστή νοημάτων εκδήλωση μνήμης, για την συμπλήρωση 100 ετών από την γενοκτονία του Ποντιακού Ελληνισμού, που έλαβε χώρα στο Πνευματικό Κέντρο Δ. Σπάρτης, ολοκληρώθηκε το εορταστικό πρόγραμμα για τον Πολιούχο της Σπάρτης, Όσιο Νίκωνα «τον Μετανοείτε». Την εκδήλωση, που πραγματοποιήθηκε το απόγευμα της Κυριακής 1η Δεκεμβρίου 2019 και τελούσε υπό την αιγίδα της Ιεράς Μητροπόλεώς μας, συνδιοργάνωσαν το Λύκειο Ελληνίδων Σπάρτης, ο Σύλλογος Ποντίων Λακωνίας, η Ερασιτεχνική Θεατρική Ομάδα Λακωνίας, η Βυζαντινή χορωδία της Σχολής "Πέτρος ο Λακεδαιμόνιος" της Ιεράς Μητροπόλεώς μας και ο Ι.Ν Οσίου Νίκωνος.\nΤους παρευρισκόμενους καλωσόρισε ο Προϊστάμενος του Ι.Ν Οσίου Νίκωνος Πρωτ. Αθανάσιος Σπηλιώτης. Ακολούθησε το πρόγραμμα της χορωδίας της Σχολής Βυζαντινής Μουσικής "Πέτρος ο Λακεδαιμόνιος", υπό την διεύθυνση του υπεύθυνου της Σχολής κ. Παναγιώτη Χρόνη, που περιελάμβανε τα απολυτίκια του Οσίου Νίκωνος, των Αγίων Τεσσαράκοντα μαρτύρων, του Αγίου Γεωργίου Καρσλίδη και της Παναγίας Σουμελά καθώς και τα στιχηρά Αίνων του Οσίου Νίκωνος.\nΚεντρικός ομιλητής της εκδήλωσης ήταν ο εφέτης κ. Νικόλαος Σταυριανίδης του οποίου η ομιλία είχε τίτλο: "Γενοκτονία του Ποντιακού Ελληνισμού: Παρελθόν – Παρόν – Μέλλον".\nΣτη συνέχεια μέλη της Ερασιτεχνικής Θεατρικής Ομάδας Λακωνίας, με τη συνοδεία παραδοσιακών οργάνων, αφηγήθηκαν με γλαφυρό τρόπο κείμενα και απήγγειλαν ποιήματα, σχετικά με το δράμα των Ποντίων.\nΤο πρόγραμμα συνεχίστηκε με την χορωδία του Λυκείου των Ελληνίδων Σπάρτης, τα μέλη της οποίας, ενδεδυμένα με παραδοσιακές στολές και υπό την διεύθυνση του εκπαιδευτικού κ. Γεωργίου Μανωλόπουλου, τραγούδησαν τρία παραδοσιακά τραγούδια: "Στην Παναγία Σουμελά", "Την Πατρίδα μ’ έχασα" και "Η Ρωμανία επέρασεν". Τα τραγούδια προλόγισε η καθηγήτρια φιλόλογος κ. Μεταξία Παπαποστόλου.\nΤην εκδήλωση επισφράγισε ο Σεβασμιώτατος Μητροπολίτης μας κ. Ευστάθιος, ο οποίος αρχικά συνεχάρη τους διοργανωτές των εορταστικών εκδηλώσεων για τον Πολιούχο της Σπάρτης, καθώς και τους εμπνευστές και συμμετέχοντες της εξαιρετικής εκδήλωσης τιμής και μνήμης. Ο σεπτός Ποιμενάρχης μας επισήμανε ότι η ιστορική μνήμη σε ένα λαό είναι απαραίτητη, ώστε να αποτελεί οδηγό για το μέλλον λειτουργώντας αποτρεπτικά στην επανάληψη λαθών που κόστισαν στην Πατρίδα μας. Επίσης αναφέρθηκε στον Όσιο Νίκωνα, που καταγόταν από τον Πόντο, και σε άλλους Αγίους της Εκκλησίας μας, που αγίασαν στον μαρτυρικό αυτό τόπο. Ολοκληρώνοντας υπογράμμισε ότι ο Πόντος και άλλοι τόποι που άνθισε ο Ελληνισμός από αρχαιοτάτων χρόνων, δεν θα πρέπει να χαρακτηρίζονται "χαμένες Πατρίδες", αλλά "αλησμόνητες Πατρίδες".\nΠαρουσίαση δύο βιβλίων από έγκριτους συγγραφείς -Σωτήρη Γλυκοφρύδη και Νέστορα Κουράκ...\nΠαρουσίαση του νέου βιβλίου του Χάρη Βασιλάκου και μικρού μήκους ταινίας με τον τίτλο...\nΠνευματική Εστία Σπάρτης: «Το διατηρητέο κτήριο του παλαιού Δικαστηρίου»\nΠαρουσίαση βιβλίου: «Ένας Τούρκος στο Σαλόνι μου», της Ρούλας Σαμαϊλίδου, στη Σκάλα


Τα 10 καλύτερα ξενοδοχεία κοντά σε: Labyrinth Under the Vegetable Market\nΤα καλύτερα ξενοδοχεία κοντά σε: Labyrinth Under the Vegetable Market, Μπρνο\nZelny trh 21, Μπρνο 60200, Τσεχική Δημοκρατία\nLabyrinth Under the Vegetable Market: Διαβάστε κριτικές\n190 από 1.586 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: Labyrinth Under the Vegetable Market\n0,4 χλμ. από Labyrinth Under the Vegetable Market\n0,1 χλμ. από Labyrinth Under the Vegetable Market\n1,2 χλμ. από Labyrinth Under the Vegetable Market\n0,3 χλμ. από Labyrinth Under the Vegetable Market\n0,2 χλμ. από Labyrinth Under the Vegetable Market\n0,5 χλμ. από Labyrinth Under the Vegetable Market\n1,3 χλμ. από Labyrinth Under the Vegetable Market\n0,9 χλμ. από Labyrinth Under the Vegetable Market\n1,1 χλμ. από Labyrinth Under the Vegetable Market\n2,2 χλμ. από Labyrinth Under the Vegetable Market\n1,8 χλμ. από Labyrinth Under the Vegetable Market\n1,7 χλμ. από Labyrinth Under the Vegetable Market\n2,3 χλμ. από Labyrinth Under the Vegetable Market


Πρόσκληση εκδήλωσης ενδιαφέροντος για την υπηρεσία : «Μίσθωση διαμορφωτήρα με σύστημα προωθήσεως γαιών (εμπρόσθιο μαχαίρι) για Συντήρηση – Βελτίωση δασικού οδικού δικτύου περιοχής Σαπών- Νέδας-Νέας Σάντας και Ισμάρου 2022 – ΑΠΟΚΕΝΤΡΩΜΕΝΗ ΔΙΟΙΚΗΣΗ ΜΑΚΕΔΟΝΙΑΣ ΘΡΑΚΗΣ\nΠρόσκληση εκδήλωσης ενδιαφέροντος για την υπηρεσία : «Μίσθωση διαμορφωτήρα με σύστημα προωθήσεως γαιών (εμπρόσθιο μαχαίρι) για Συντήρηση – Βελτίωση δασικού οδικού δικτύου περιοχής Σαπών- Νέδας-Νέας Σάντας και Ισμάρου 2022\nΗ Δ/νση Δσών Ροδόπης προτίθεται να προβεί σε διαδικασία ανάθεσης σύμφωνα με την με αριθ. 137555/11-5-2022 Πρόσκληση εκδήλωσης ενδιαφέροντος για την υπηρεσία: «Μίσθωση διαμορφωτήρα με σύστημα προωθήσεως γαιών ( εμπρόσθιο μαχαίρι) για Συντήρηση-Βελτίωση δασικού οδικού δικτύου περιοχής Σαπών- Νέδας-Νέας Σάντας και Ισμάρου 2022.» προϋπολογισμού 16.186,46 Ευρώ με ΦΠΑ 24% (13.053,60 άνευ Φ.Π.Α).\nΗ Σύμβαση που θα υπογραφεί θα έχει διάρκεια τρεις (3) μήνες από την υπογραφή της.\nΟι ενδιαφερόμενοι δύνανται να καταθέσουν έγγραφες προσφορές, είτε αυτοπροσώπως, είτε δια του νομίμου εκπροσώπου τους ή µε νόμιμα εξουσιοδοτημένο πρόσωπο, είτε ταχυδρομικώς, στην ελληνική γλώσσα μέσα σε σφραγισμένο φάκελο, από την 12 / 5/ 2022, ημέρα Πέμπτη και ώρα 8:00 π.μ. μέχρι την 19 / 5 / 2022, ημέρα Πέμπτη και ώρα 13:00 μ.μ.\nΟι προσφορές πρωτοκολλούνται στην έδρα της Δ/νσης Δασών Ροδόπης, οδός: 3ο χιλ. εθν. οδού Κομοτηνής Αλεξ/πόλης ,Τ.Κ. 69100 το αργότερο μέχρι και την καταληκτική ημέρα υποβολής\nπροσφορών που αναφέρεται στην παρούσα. Προσφορά που κατατίθεται μετά την ώρα αυτή είναι εκπρόθεσμη και επιστρέφεται.\nΗ έγκαιρη υποβολή των προσφορών θα αποδεικνύεται μόνο από τον αριθμό πρωτοκόλλου της Υπηρεσίας. Η ημερομηνία σφραγίδας του ταχυδρομείου δε λαμβάνεται υπόψη, σε περίπτωση\nεκπρόθεσμης υποβολής των προσφορών.\nΟι προσφορές θα ανοιχτούν την επόμενη μέρα από την ημερομηνία λήξης , στις 20-5-2022 και ώρα 10 π.μ.\nΓια περαιτέρω πληροφορίες για την εν λόγω ανάθεση, οι ενδιαφερόμενοι μπορούν να απευθύνονται τις εργάσιμες ημέρες και ώρες (07:00 έως 15:00) στο τηλέφωνο 2531030617 (αρμόδιοι υπάλληλοι Τηγανούριας Ελευθέριος και Παρασχάκη Στέλλα), Ταχ. Δ/νση : 3ο χιλ. εθν. οδού Κομοτηνής Αλεξ/πόλης, Ταχ. Κώδικας : 69100, Email : ltiganou@damt.gov.gr, steparasx@damt.gov.gr.\nTags:Γενική Διεύθυνση Δασών Και Αγροτικών ΥποθέσεωνΔιεύθυνση Δασών Ροδόπης


Βήμα 1 Βάζω το μετρημένο νερό σε μια μεγάλη κατσαρόλα να πάρει βράση. Ρίχνω τα κυδώνια, το ξύσμα και το χυμό λεμονιού και αφήνω τα υλικά να σιγοβράσουν για 15-20 λεπτά μέχρι να μαλακώσουν (ο χρόνος εξαρτάται από το μέγεθος των κύβων).\nΒήμα 2 Προσθέτω τη ζάχαρη και το τζίντζερ, χαμηλώνω τη φωτιά και μαγειρεύω για περίπου 1 ώρα ανακατεύοντας περιστασιακά.\nΒήμα 3 Αποσύρω από τη φωτιά, προσθέτω την βανίλια και πολτοποιώ με το ραβδομπλέντερ Sencor, απευθείας στην κατσαρόλα. Επαναφέρω στη φωτιά και βράζω για 2 λεπτά. Μοιράζω την μαρμελάδα σε αποστειρωμένα βάζα, τα αναποδογυρίζω και τα αφήνω να κρυώσουν εντελώς.


Nertera της Γρενάδας * Σχετικά με τα φυτά\nNertera της Γρενάδας\nΣτην κουλτούρα των δωματίων, τα προστατευτικά εδάφους είναι πολύ λιγότερο αγαπητά από ό, τι στον κήπο και είναι λιγότερο κοινά. Αλλά από την άλλη πλευρά, όλα τα φυτά που έχουν αντικαταστήσει το εύφορο έδαφος των παρτέρια και τα πολύχρωμα ανάγλυφα των βραχόκηπων για μικρές γλάστρες, είναι πραγματικά μοναδικά αστέρια. Για την κατάσταση των λαμπρότερων φυτών εσωτερικού χώρου, η Nerter Granada αγωνίζεται για αρκετές δεκαετίες. Είναι σπάνιο, αλλά τόσο όμορφο που είναι αδύνατο να ξεχάσουμε την εμφάνισή του. Σχηματίζει ένα καταπράσινο και φωτεινό μαξιλάρι με θάμνους στο οποίο φαίνονται γενναιόδωρα στρογγυλές χάντρες φρούτων. Κανένα άλλο φυτό εσωτερικού χώρου δεν σχηματίζει τέτοια ποσότητα μούρων. Η ανάπτυξη του nerter δεν είναι τόσο εύκολη, αλλά αξίζει κάθε προσπάθεια.\nNertera - πιασάρικο μικρό με χαρούμενο χαρακτήρα\nΦροντίδα για το Nerter της Γρενάδας στο σπίτι\nΠαράσιτα και ασθένειες του nerter\nΑναπαραγωγή του Nerter της Γρενάδας\nNerter - ένα φυτό εκπληκτικά θεαματικό. Φωτεινή, πολύχρωμη και εορταστική, μοιάζει τυλιγμένη με γιορτινή στολή. Ορισμένες μη παραδοσιακές πρακτικές προσδίδουν ακόμη και στον nerter μαγικές ιδιότητες, αλλά είναι δύσκολο να πούμε αν ο nerter αυξάνει πραγματικά τη δραστηριότητα και την ενέργεια. Αλλά το γεγονός ότι ένας τύπος γλάστρες με ζουμερά χόρτα και έντονη σκέδαση μούρων προκαλεί ένα χαμόγελο - χωρίς αμφιβολία.\nΤο Nertera granadensis, το οποίο δεν είναι γνωστό με το συγκεκριμένο όνομά του ως Grenada ή Granada nertera, αλλά με το δημοφιλές ψευδώνυμο "coral berries" ή "coral moss", είναι ένα επίγειο παραδοσιακό μικρό ύψος. Τα πλούσια μαξιλάρια σχηματίζουν μακρά, εύκαμπτα βλαστάρια που κρέμονται κομψά από τις άκρες του δοχείου. Σε μήκος, περιορίζονται σε ένα μέτριο 20 cm, αλλά είναι τόσο πυκνά τοποθετημένα που αντισταθμίζουν πλήρως το μέτριο μέγεθος.\nΤα πράσινα του Nerter φαίνονται σγουρά και έξυπνα, ασύγκριτα διασκεδαστικά. Τα φύλλα είναι πλούσια σε γρασίδι, στρογγυλεμένα, μήκους και πλάτους περίπου 0,5 cm. Και το ύψος του ίδιου του φυτού δεν θα υπερβεί ποτέ τα 10 cm (και ακόμη και τότε με πολύ επιμήκη δείγματα).\nΤο Nerter ανθίζει τον Απρίλιο και τον Μάιο, αλλά δεν καλλιεργείται για χάρη των μικροσκοπικών αστεριών λουλουδιών με συνηθισμένη εμφάνιση. Η κύρια παράσταση αυτού του ψίχουλου ξεκινά μετά την ανθοφορία, όταν αρχίζουν να σχηματίζουν υπέροχα, τέλεια στρογγυλά και γυαλιστερά φρούτα και μετά αλλάζουν χρώμα. Μοιάζουν πραγματικά με χάντρες, κοράλλια, φωτεινά και εξαιρετικά κομψά. Γοητευτικές χάντρες σε θάμνους nerter διατηρούνται από τον Αύγουστο έως το χειμώνα, ενώ πολλά κομψά μούρα ζωντανεύουν τέλεια το φθινόπωρο και το χειμώνα, μάλλον βαρετό εσωτερικό.\nΚαι η αλλαγή του χρώματος από το λευκό και η κρέμα σε κίτρινο και πορτοκαλί σε διάφορες αποχρώσεις, και στη συνέχεια στο «τελικό» κόκκινο, είναι αδύνατο να μην ακολουθηθεί με μια θαυμάσια εμφάνιση. Λόγω του γεγονότος ότι στο φυτό για αρκετούς μήνες τα μούρα μιας τέλειας διαφορετικής χρωματικής επιδείνωσης, ο Nerter φαίνεται ακόμη πιο παράξενος. Σε διάμετρο, τα μούρα φτάνουν το 1 cm και το διακριτικό τους χαρακτηριστικό δεν είναι τόσο φωτεινό χρώμα όσο και γυαλιστερή αντανάκλαση.\nΠαρά την ομορφιά και τη φιλικότητά τους, οι φώκιες περιέχουν τοξικές και ερεθιστικές ουσίες. Επομένως, είναι καλύτερα να αρνηθείτε τον πειρασμό να τρέξετε το χέρι σας πάνω από ένα σγουρό μαξιλάρι και να αγγίξετε τα μούρα. Είναι αλήθεια ότι αυτά τα φυτά δεν είναι τόσο επιθετικά ώστε να τα μεταμοσχεύσουν σε βελτιωμένη λειτουργία προστασίας.\nΣημείωση: Εκτός από το Granter nerter, στην πώληση μπορείτε επίσης να βρείτε πατημένο το nerter. Το κύριο πράγμα της είναι το πράσινο και τα μούρα είναι διακοσμημένα μόνο με κομμάτια με ποικίλους θάμνους.\nΔιαφορετικές στρατηγικές για την ανάπτυξη nerter\nΤο Nerter Granada δεν ανήκει σε εκατονταετές του δωματίου, πρέπει να ενημερώνεται και να κοινοποιείται συνεχώς. Και οι συνθήκες για το χειμώνα αυτής της καλλιέργειας πρέπει να είναι συγκεκριμένες, δροσερές και ποτιστικές - άφθονες, αλλά ασυνήθιστες. Αλλά ακόμη και τέτοιες παραλλαγές αποδίδουν πλήρως με την ομορφιά του Nerter. Εάν μπορείτε να της δώσετε ιδιαίτερη προσοχή, ο nerter θα γίνει ένα από τα πιο κομψά φυτά της συλλογής σας.\nΜόνο έμπειροι κηπουροί μπορούν να μεγαλώσουν. Σε τελική ανάλυση, θα χρειαστεί όχι μόνο μια συστηματική προσέγγιση για τη φροντίδα, αλλά και την ικανότητα να παρατηρεί τις ανάγκες του φυτού και να αντιδρά ευαίσθητα στα σήματα που παρέχει. Λόγω της δυσκολίας εξασφάλισης σωστού χειμώνα και της τάσης εκφυλισμού, είναι ευκολότερο να καλλιεργηθείτε ως εποχιακό, ετήσιο φυτό.\nΑγοράζοντας nerter με μούρα που έχουν ήδη σχηματιστεί στην αρχή της καρποφορίας, καλλιεργείται έως ότου το τελευταίο μούρο πέσει από τον θάμνο. Και μετά το πετάνε. Αλλά αν έχετε την ευκαιρία να δημιουργήσετε τη σωστή λειτουργία, φροντίστε να τη χρησιμοποιήσετε: nerter αξίζει τον κόπο να "παίξετε".\nΦωτισμός, άνετο κοράλλι\nΗ εύρεση θέσης για τον Nerter στο σπίτι είναι εύκολη. Θα προσαρμοστεί καλά σε ένα φωτεινό μέρος (αλλά χωρίς άμεσες ακτίνες του ήλιου) και σε οποιαδήποτε μερική σκιά. Έτσι, αυτή η κουλτούρα μπορεί να χρησιμοποιηθεί όχι μόνο στα περβάζια παραθύρων, αλλά και στις φωτεινότερες τοποθεσίες μέσα στα δωμάτια ως μια συγκινητική και φωτεινή διακόσμηση. Για παράδειγμα, ένας μοναδικός αισιόδοξος φαίνεται υπέροχος στην κουζίνα ή στο τραπέζι, στο τραπέζι εργασίας δίπλα στο παράθυρο. Ακόμα και τα μεγαλύτερα έπιπλα θα μεταμορφωθούν εντελώς στην εταιρεία αυτού του όχι τόσο μέτριου ψίχουλου.\nΗ αλλαγή φωτισμού για το nerter δεν συνιστάται ακόμη και το χειμώνα. Όταν μετακινείτε σε ψυχρότερες συνθήκες, βεβαιωθείτε ότι το φυτό λαμβάνει αρκετό φως. Εάν το Nerter χρησιμοποιείται για διάχυτο έντονο φωτισμό, τότε στην κρύα εποχή είναι καλύτερο να φωτίζετε τους θάμνους. Κατά κανόνα, το εργοστάσιο σηματοδοτεί την ανάγκη να μετακινηθεί σε νέο μέρος ή να εγκαταστήσει λαμπτήρες φθορισμού τραβώντας, αραιώνοντας κλαδιά, λεύκανση φύλλων. Με τα πρώτα σημάδια της βλαστημένης ανάπτυξης των βλαστών, αναδιατάξτε αμέσως το nerter.\nΣυνθήκες θερμοκρασίας για nerter\nΤο καθεστώς θερμοκρασίας για nerter καθ 'όλη τη διάρκεια της ζεστής περιόδου του έτους δεν μπορεί να ονομαστεί τίποτα άλλο από το κανονικό. Το Nertera αισθάνεται υπέροχο στις συνήθεις και συνθήκες δωματίου για εμάς - σε θερμοκρασίες από 18 έως 22 βαθμούς ή ελαφρώς υψηλότερες. Αλλά αυτή η πίστη δεν ισχύει για την κρύα περίοδο: από τον Οκτώβριο έως τον Φεβρουάριο, ο Γκράντερ Νέρτερ θα χρειαστεί ένα εντελώς διαφορετικό καθεστώς κράτησης.\nΑυτή η κουλτούρα είναι αρκετά ευμετάβλητη για το χειμώνα. Είναι καλύτερα να διατηρείτε ένα μικρό κάλυμμα εδάφους κάτω από μάλλον δροσερές συνθήκες, περίπου 8-10 βαθμούς Κελσίου, ενώ η μείωση της θερμοκρασίας πρέπει να συνδυάζεται με καλή κυκλοφορία αέρα.\nΑνεξάρτητα από το πόσο εύθραυστη εμφάνιση φαίνεται, αυτό το φυτό είναι ανθεκτικό και δεν φοβάται τα ρεύματα. Το καλοκαίρι (ή μάλλον, από την άνοιξη, μόλις ο καιρός το επιτρέπει, και μέχρι να εμφανιστούν τα μούρα), το nerter μπορεί να μεταφερθεί στον καθαρό αέρα και να το βάλει σε μπαλκόνια, βεράντες και χώρους αναψυχής. Φυσικά, οι θάμνοι πρέπει να μετακινούνται στον καθαρό αέρα πριν από την άνθιση του εδάφους, και φροντίστε να τον σκιάσετε από το άμεσο ηλιακό φως, τους ανέμους και τις βροχοπτώσεις.\nΤο πότισμα Nerter είναι αρκετά στάνταρ. Το φυτό πρέπει να δημιουργήσει συνθήκες υπό τις οποίες η υγρασία του εδάφους θα είναι μέτρια και σταθερή. Αλλά αυτό που ξεχωρίζει στο Nerter είναι η τεχνική άρδευσης. Αυτό το κάλυμμα εδάφους απαγορεύεται αυστηρά να ποτίζει την κλασική μέθοδο, όταν το νερό χύνεται πάνω στο υπόστρωμα. Το Nerter ποτίζεται μέσω δίσκων, πραγματοποιώντας την ακόλουθη διαδικασία μόνο όταν στεγνώνει το άνω στρώμα του υποστρώματος. Πρέπει να αποφεύγεται η πλήρης ξήρανση ή η υπερβολική υγρασία: είναι εξίσου επικίνδυνα για το nerter.\nΤο χειμερινό πότισμα εξαρτάται άμεσα από τη θερμοκρασία. Αλλά ακόμη και αν το Nerter μετακινήθηκε σε συνθήκες ψύξης, τότε δεν αξίζει να αφήσετε το υπόστρωμα να στεγνώσει, αλλά είναι καλύτερο να ρυθμίσετε τη συχνότητα ποτίσματος σύμφωνα με το ρυθμό εξάτμισης της υγρασίας από το έδαφος.\nΤα μούρα κοραλλιών μπορούν να ποτίζονται μόνο με μαλακό νερό, επειδή δεν αντέχει την περιεκτικότητα σε ασβέστη. Είναι καλύτερο να φιλτράρετε το νερό. Βεβαιωθείτε ότι η θερμοκρασία του είναι ίση με τη θερμοκρασία του αέρα στο δωμάτιο.\nΛατρεύει τα κοράλλια και τις συνθήκες υψηλής υγρασίας. Κατά την περίοδο της ενεργού βλάστησης, μέχρι την έναρξη της ανθοφορίας, είναι καλύτερο για τον νερρό να ψεκάζει τακτικά καθημερινά με το ίδιο νερό με το πότισμα - μαλακό και υψηλής ποιότητας. Μόλις εμφανιστούν τα μπουμπούκια, οι διαδικασίες πρέπει να σταματήσουν και να μην ανανεωθούν μέχρι την ίδια την άνοιξη, επειδή η συσσώρευση υγρασίας δεν ανέχεται όχι μόνο τα λουλούδια του Nerter, αλλά και τους καρπούς του. Αν θέλετε να απλοποιήσετε τη συντήρηση της σφραγίδας, αντί να ψεκάσετε, χρησιμοποιήστε δίσκους με βρεγμένα βρύα και βότσαλα, υγραντήρες.\nΕπίδεσμοι με θρεπτικά συστατικά\nΤο Nerter έχει αυστηρές απαιτήσεις για λιπάσματα. Αυτό το κάλυμμα εδάφους δεν ανέχεται περίσσεια αζώτου, επομένως επιλέγονται μόνο μείγματα σύνθετων ή ανόργανων λιπασμάτων με υψηλή περιεκτικότητα σε φωσφόρο. Εάν όμως ο Nerter σας είναι συνηθισμένος στα συνήθη σύνθετα μείγματα, ταΐζετε μαζί του (ελέγξτε αυτές τις πληροφορίες με τον πωλητή). Το κορυφαίο ντύσιμο εφαρμόζεται μόνο από Μάρτιο έως Σεπτέμβριο, με συχνότητα 1 φορά το μήνα, στην πλήρη δόση που συνιστά ο κατασκευαστής. Από τον Οκτώβριο, το εργοστάσιο αλλάζει σε χειμερινή κατάσταση χωρίς λίπανση.\nΜεταμόσχευση βρύου κοραλλιών\nΕίναι δυνατή η μεταφορά του όμορφου Nerter σε ένα νέο δοχείο αμέσως μετά την καρποφορία και μετά από μια περίοδο ανάπαυσης. Η μεταμόσχευση τον Φεβρουάριο και τον Μάρτιο θεωρείται προτιμότερη, ειδικά εάν πρόκειται να διαιρέσετε το εργοστάσιο. Αλλά θα ανεχτεί τέλεια nerter και μια αλλαγή στην ικανότητα αμέσως μετά την πτώση του τελευταίου φρούτου. Είναι πολύ σημαντικό όχι μόνο να χειριστείτε προσεκτικά το ίδιο το φυτό χωρίς να τραυματίσετε το χώμα και τις ρίζες, αλλά επίσης να μην συμπιέσετε, να μην συνθλίψετε το υπόστρωμα. Για τις φώκιες, είναι επιτακτική η τοποθέτηση λεπτής κοπής αποχέτευσης στο κάτω μέρος.\nΥπόστρωμα: ελαφρύ, αμμώδες, με υψηλή διαπερατότητα. Στο μείγμα, η αναλογία άμμου θα πρέπει να είναι ίση ή μεγαλύτερη από τα μερίδια της χλόης, του χούμου, του φυλλώδους εδάφους και της τύρφης.\nΙκανότητες για Nerter: Αυτό το κάλυμμα εδάφους χρειάζεται συγκεκριμένα γλάστρες - αλλά ρηχά, γιατί το φυτό αναπτύσσεται ως επί το πλείστον οριζόντια.\nΑπό τα παράσιτα για το Nerter της Γρανάδας, η αφίδα είναι η πιο επικίνδυνη. Οι θάμνοι του Nerter σπάνια αρρωσταίνουν και με την κατάλληλη φροντίδα δεν θα προκαλέσουν προβλήματα. Τα πανταχού παρόντα έντομα ελέγχονται καλύτερα με εντομοκτόνα.\nΟ Nerter αναπαράγεται πολύ εύκολα. Χνουδωτά και έξυπνα μαξιλάρια μπορούν να χωριστούν σε κάθε μεταμόσχευση και μπορούν επίσης να χρησιμοποιηθούν και άλλες μέθοδοι για αυτήν την ομορφιά.\nΟ διαχωρισμός των θάμνων είναι εύκολο να πραγματοποιηθεί: όπως όλα τα εδάφη, το Nerter χωρίζεται τέλεια με το χέρι, χωρίς προσαρμογές. Το κύριο πράγμα δεν είναι να χωρίσετε το φυτό σε πολύ μικρά μέρη - και σίγουρα θα πετύχετε. Αφού φυτέψετε τα εξαρτήματα, πρέπει να βάλετε τα δοχεία σε ένα δροσερό μέρος και μερική σκιά. Μόνο μετά την ολοκλήρωση της διαδικασίας προσαρμογής, η αρχή της ενεργού ριζοβολίας και της ανάπτυξης μπορούν να μεταφερθούν σε τυπικές συνθήκες nerter.\nΟι σπόροι Nerter μπορούν να σπαρθούν στο τέλος του χειμώνα, τον Ιανουάριο-Φεβρουάριο σε μεγάλα και φαρδιά κουτιά με υπόστρωμα υψηλής ποιότητας. Δεν θάβονται στο έδαφος, αλλά σπάνια απλώνονται σε αυτό μετά το βρέξιμο, πασπαλίζονται με λεπτό στρώμα γης και ελαφρώς συμπιεσμένο χώμα με σανίδα.\nΑμέσως μετά τη σπορά, είναι απαραίτητο να ψεκάσετε και να καλύψετε τα δοχεία με γυαλί ή μεμβράνη. Οι σπόροι Nerter μπορούν να βλαστήσουν μόνο μετά από 1-3 μήνες και ακόμη και τότε σε θερμοκρασία 20 έως 22 βαθμούς Κελσίου. Τα νεαρά φυτά πρέπει να διατηρούνται σε φωτεινό μέρος με διάχυτο φωτισμό, παρέχοντας ομοιόμορφη ενυδάτωση και προσεκτική φροντίδα.\nΔες το βίντεο: The Simple Way To Propagate A String Of Pearls Plant. Joy Us Garden (Σεπτέμβριος 2021).


Κέρδισαν τον Ολυμπιακό στον Πειραιά οι Έφηβοι! – ΑΕΚ – Αθλητική Ένωση Κωνσταντινουπόλεως\nΜε το εντυπωσιακό 30-15 επικράτησαν οι Έφηβοι της Ακαδημίας Χάντμπολ της ΑΕΚ του Ολυμπιακού μέσα στον Πειραιά, στο πλαίσιο της 1ης αγωνιστικής της Β’ Φάσης του Πρωταθλήματος ΕΣΧΑ. Η ομάδα του Αλέξη Αλβανού έκανε επίδειξη δύναμης κόντρα στους Πειραιώτες και ξεκίνησε με το “δεξί” τη Φάση για τις θέσεις 1-6.\nΜετά τα πρώτα 10′ (2-2), οι “κιτρινόμαυροι” ανέβασαν ρυθμούς και προηγήθηκαν με 3-6. Η “Ένωση” με τρομερή αμυντική λειτουργία και πολλά γκολ στη κόντρα, “εκτόξευσε” τη διαφορά στα 10 τέρματα στο τέλος του πρώτου μέρους (5-15). Όμοια ήταν η κατάσταση και στο δεύτερο ημίχρονο, με τον Janca να σκοράρει κατά ριπάς (8 γκολ) και τους υπόλοιπους συμπαίκτες του φυσικά να μην υστερούν. Το τελικό 15-30 χάρισε τους δύο βαθμούς της νίκης στην ΑΕΚ, που πλέον στρέφεται στη 2η αγωνιστική όταν και υποδέχεται στην αίθουσα “Γ. Κασιμάτης” τον ΑΣΕ Δούκα.\nΟλυμπιακός ΣΦΠ – ΑΕΚ 15-30\nΤα πεντάλεπτα: 1-1, 2-2, 3-6, 4-9, 4-13, 5-15 (ημ.), 8-17, 10-17, 12-21, 12-23, 14-25, 15-30.\nΟΛΥΜΠΙΑΚΟΣ ΣΦΠ (Καρασαββίδης): Κιαρτζίδης, Κουκούλας 5, Κωστόπουλος, Βαζαίος, Κεμπίσογλου 2, Κετιμές, Κιουλτζίδης, Νάκος 4, Μαρινάκης, Παπαδάκης 1, Παπαδόπουλος, Βληκίδης, Προκοπίου, Καραμπουρνιώτης 2, Κουτουλογένης 1, Σωτηρίου.\nΑΕΚ (Αλβανός): Βυθούλκας 2, Λαζάρου 1, Αθανασάκος, Δικαιούλιας 3, Janca 8, Ασλής, Σοφιανός, Βασιλόπουλος, Στάθης, Κοτσιώνης 5, Βασιλείου-Τσάφος 3, Ζαφειράκης 2, Κοβάνης 4, Σιγαλός, Καρράς 2, Βεζύρης.


6-12-2021 - 13:29μμ\nΤην Ινδία αναμένεται να επισκεφτεί σήμερα ο πρόεδρος της Ρωσίας, Βλαντιμίρ Πούτιν, σε μια προσπάθεια να ενισχύσει τους στρατιωτικούς και ενεργειακούς δεσμούς.\n«Η φιλία μεταξύ της Ινδίας και της Ρωσίας άντεξε στον χρόνο», είχε δηλώσει ο Ινδός πρωθυπουργός, Ναρέντρα Μόντι στον Πούτιν στη διάρκεια της συνάντησης κορυφής που είχαν τον Σεπτέμβριο.\nΗ ομάδα «Quad»\nΗ Ινδία είναι παραδοσιακός σύμμαχος της Μόσχας, ωστόσο «ανάμεσά τους» προσπαθεί να μπει η Ουάσινγκτον. Οι ΗΠΑ, που προσπαθούν να ανταγωνιστούν την άνοδο της ισχύος της Κίνας, δημιούργησαν την «Quad», μια ομάδα διαλόγου για την ασφάλεια, μαζί με την Ινδία, την Ιαπωνία και την Αυστραλία.\nΠρόκειται για ένα εξαιρετικά συμβολικό ταξίδι, είναι το δεύτερο ταξίδι του Ρώσου προέδρου στο εξωτερικό από την αρχή της πανδημίας covid-19 και τη συνάντηση κορυφής που είχε τον Ιούνιο με τον αμερικανό ομόλογό του Τζο Μπάιντεν στη Γενεύη. «Καταδεικνύει σε ποιο βαθμό δεν θέλουν οι σχέσεις να περιέλθουν σε τέλμα ή να επιβραδυνθούν εξαιτίας της ρωσικής πλευράς», αναφέρει ο ειδικός αναλυτής, Ναντάν Ουνικρισνάν.\nΤο Κρεμλίνο ανακοίνωσε την προηγούμενη εβδομάδα ότι οι συζητήσεις με την Ινδία θα επικεντρωθούν σε ζητήματα άμυνας και ενέργειας. Ο επικεφαλής της ρωσικής ενεργειακής εταιρείας Rosneft, ο Ιγκός Σεχίν, θα είναι μεταξύ των μελών της αντιπροσωπείας σε μια περίοδο που «ένας κάποιος αριθμός σημαντικών ενεργειακών συμφωνιών» βρίσκονται υπό διαπραγμάτευση.\nΗ Ρωσία είναι εδώ και χρόνια μια μεγάλη εξαγωγός όπλων προς την Ινδία, η οποία βρίσκεται σε διαδικασία εκσυγχρονισμού των ενόπλων δυνάμεών της. Ένα από τα πιο πρόσφατα συμβόλαια που υπέγραψε η Ινδία ήταν το 2018 και αφορούσε την αγορά ρωσικών αντιαεροπορικών συστημάτων S-400, αξίας μεγαλύτερης των 5 δισεκατομμυρίων δολαρίων. Λόγω αυτής της αγοράς η Ινδία είναι αντιμέτωπη με κυρώσεις που προβλέπει η αμερικανική νομοθεσία CAATSA, η οποία τιμωρεί την αγορά ρωσικών οπλικών συστημάτων.


ΤΟΥΡΝΟΥΑ ΘΟΙ ΚΥΠΕΡΟΥΝΤΑΣ Κ13 2018 | Κυπριακη Ομοσπονδια Μπατμιντον\nΤΟΥΡΝΟΥΑ ΘΟΙ ΚΥΠΕΡΟΥΝΤΑΣ Κ13 2018\nSeptember 11, 2018 · by MikeRhapsody\t· in Uncategorized.\t·\nΠραγματοποιήθηκε το διήμερο 8-9 Σεπτεμβρίου 2018 στις αθλητικές εγκαταστάσεις της αίθουσας πολλαπλής χρήσης του δήμου Κυπερούντας το Τουρνουά του σωματείου ΘΟΙ Κυπερούντας για ηλικίες Κάτω των 13 χρονών.\nΣτο πρωτάθλημα συμμετείχαν τα σωματεία ΑΕΤΟΙ-ΑΤΙ, Lefkosia Badminton Club, Μορφωτικός Έγκωμης, Αρίων Λευκωσίας, Πρόοδος Καϊμακλίου και Άλπατρος ’83. Οι κατηγορίες στις οποίες μπορούσε να συμμετάσχει κανείς ήταν το μονό αγοριών, το μονό κοριτσιών, το διπλό αγοριών, το διπλό κοριτσιών και το διπλό μεικτό.\nΣτον τελικό του Μονού Αγοριών προκρίθηκαν ο Παναγιώτης Αδάμου του σωματείου ΑΕΤΟΙ-ΑΤΙ και ο Νικόλας Κοκόσης του σωματείου Άλπατρος ‘83. Ο αγώνας ήταν σκληρός και για τους δύο αθλητές καθώς δεν άφηναν να πάει χαμένος κανένας πόντος. Το πρώτο σετ πήρε ο αθλητής του σωματείου ΑΕΤΟΙ-ΑΤΙ, ωστόσο ο Κοκόσης στο δεύτερο σετ έκανε την αντεπίθεση του φέρνοντας τον αγώνα στα ίσα. Ο Κοκόσης όμως κατάφερε και με δυσκολία πήρε και το τρίτο σετ με 21-17. Την τρίτη θέση μοιράστηκαν ο Ιωάννης Ταμπούρλας του σωματείου Αρίων Λευκωσίας και ο Ευέλθον Χατζηπαντελής του σωματείου ΑΕΤΟΙ-ΑΤΙ.\nΤα σετ: 18-21, 21‐18, 21‐17\nΤελικός Μονού Κοριτσιών‐ Κυριάρχησε η Μαρία Ελένη Αριστοπούλου\nΣτον τελικό του Μονού Κοριτσιών προκρίθηκαν η Άντρεα Γεωργίου του σωματείου ΑΕΤΟΙ-ΑΤΙ και η Μαρία Ελένη Αριστοπούλου του σωματείου Μορφωτικού Έγκωμης. Η Αριστοπούλου μπήκε δυνατά στον αγώνα και δεν άφησε περιθώρια αντίδρασης στην αντίπαλο της κερδίζοντας με 2-0 σετ. Την τρίτη θέση μοιράστηκαν η Ελένη Χαραλάμπους του σωματείου Αρίων Λευκωσίας και η Αντωνία Τερζή του σωματείου Μορφωτικού Έγκωμης.\nΤα σετ: 21‐10, 21‐3\nΤελικός Διπλού Αγοριών ‐Στο ψηλότερο βάθρο για τους Αδάμου και Ταμπούρλα\nΣτον τελικό του Διπλού Αγοριών προκρίθηκαν οι Παναγιώτης Αδάμου του σωματείου ΑΕΤΟΙ-ΑΤΙ μαζί με τον Ιωάννη Ταμπούρλα του σωματείου Αρίων Λευκωσίας και οι Γιώργος Πουγιούτα μαζί με τον Νικόλα Κοκόση του σωματείου Άλπατρος ‘83. Το δίδυμο Ταμπούρλα και Αδάμου πήρε σχετικά δύσκολα τον αγώνα με 2-0 σετ. Την τρίτη θέση μοιράστηκαν ο Κωνσταντίνος Γιαννόπουλος μαζί με τον Γαβριήλ Σιόκουρο του σωματείου Αρίων Λευκωσίας καθώς και ο Χρίστος Παπαδούρης μαζί με τον Ευέλθον Χατζηπαντελή του σωματείου ΑΕΤΟΙ.\nΤα σετ: 21‐10, 21-15\nΤελικός Διπλού Κοριτσιών‐ «Χρυσές» οι Τερζή και Αριστοπούλου μετά από αμφίρροπο αγώνα\nΣτον τελικό του Διπλού Κοριτσιών προκρίθηκαν η Έλλη Ταμπούρλα μαζί με την Παντελία Σιόκουρου του σωματείου Αρίων Λευκωσίας και η Αντωνία Τερζή μαζί με την Μαρία Ελένη Αριστοπούλου του σωματείου Μορφωτικού Έγκωμης. Το δίδυμο Αριστοπούλου- Τερζή μπήκε δυνατά στον αγώνα καταφέρνοντας να μην αφήσουν περιθώρια αντίδρασης στις αντιπάλους τους. Την τρίτη θέση μοιράστηκαν η Σοφία Ιωάννου μαζί με την Ελένη Χαραλάμπους του σωματείου Αρίων Λευκωσίας καθώς και η Αγγελική Αβραάμ μαζί με την Άντρεα Γεωργίου του σωματείου ΑΕΤΟΙ-ΑΤΙ.\nΤα σετ: 21-8, 21-11\nΤελικός Διπλού Μικτού‐ Θρίαμβος για τους Κοκόση και Αριστοπούλου\nΣτον τελικό του Διπλού Μικτού προκρίθηκαν ο Νικόλας Κοκόσης του σωματείου Άλπατρος με την Αριστοπούλου από το σωματείο Μορφωτικού Έγκωμης και ο Ιωάννης Ταμπούρλας με την Ελένη Χαραλάμπους από το σωματείο Αρίων Λευκωσίας. Ο αγώνας ήταν για «σκληρά» νεύρα καθώς είχε αρκετές ανατροπές. Ωστόσο αυτοί που χαμογέλασαν στο τέλος ήταν οι Κοκόση και Αριστοπούλου. Την τρίτη θέση μοιράστηκαν η Αγγελική Αβραάμ με τον Ευέλθον Χατζηπαντελή του σωματείου ΑΕΤΟΙ-ΑΤΙ καθώς και η Άντρεα Γεωργίου μαζί με τον Παναγιώτη Αδάμου του σωματείου ΑΕΤΟΙ-ΑΤΙ.\nΤα σετ: 21‐19, 21‐18\n← ΚΛΗΡΩΣΗ ΑΕΤΟΙ-ΑΤΙ Κ17\nΑΤΟΜΙΚΟ ΠΑΝΕΥΡΩΠΑΪΚΟ ΤΟΥΡΝΟΥΑ ΚΑΤΩ ΤΩΝ 19 ΕΤΩΝ 2018 →


ΜΑΪΚΛΤΖΑΚΣΟΝ Ο θάνατος του πάει (όλο και πιο) πολύ - Ειδήσεις - νέα - Το Βήμα Online\nΜΑΪΚΛΤΖΑΚΣΟΝ Ο θάνατος του πάει (όλο και πιο) πολύ\nΗ «ΑΠΟΧΩΡΗΣΗ» του Μάικλ Τζάκσον κυριαρχεί εδώ και περίπου δύο μήνες στα ΜΜΕ όλου του κόσμου. Χιλιάδες εκπομπές, ειδικά αφιερώματα σε περιοδικά και ιστοσελίδες, αναλύσεις και άρθρα σε σκανδαλοθηρικά έντυπα και εφημερίδες έχουν δημιουργήσει ένα μιντιακό φαινόμενο χωρίς προηγούμενο, όπου λεπτομέρειες για τη ζωήκαι τον θάνατο ενός καλλιτέχνη μάς βομβαρδίζουν αιχμαλωτίζοντας το βλέμμα του κοινού πάνω σε ένα τραγικό, αλλά τελικά όχι και τόσο κοσμοϊστορικό γεγονός:τον θάνατο ενός ποπ τραγουδιστή.\nΗ τελευταία «δημόσια εμφάνιση» του Μάικλ Τζάκσον έγινε την περασμένη Πέμπτη, στο Μεγάλο Μαυσωλείο του νεκροταφείου του Φόρεστ Λόουν στο Γκλεντέιλ. Το κοιμητήριο βρίσκεται στα βόρεια του Λος Αντζελες και εκεί αναπαύονται πολλοί σταρ του Χόλιγουντ, όπως οι Κλαρκ Γκέιμπλ, Χάμφρεϊ Μπόγκαρντ, Σπένσερ Τρέισι και Ερολ Φλιν. Ο βασιλιάς της ποπ ή μάλλον η σορός του εμφανίστηκε μέσα σε ένα χρυσό φέρετρο… Ηταν μία ακόμη ευκαιρία για τα μίντια να εκμεταλλευτούν τον θάνατό του. Οχι η τελευταία ευκαιρία… Χαρακτηριστικό είναι το «βίντεο» που μετέδωσε το γερμανικό κανάλι RΤL πριν από λίγες ημέρες και το οποίο έδειχνε τον βασιλιά της ποπ να φεύγει από το γραφείο του ιατροδικαστή του Λος Αντζελες. Το κανάλι παραδέχτηκε ακολούθως ότι ήταν ψεύτικο, αλλά ως σήμερα το έχουν παρακολουθήσει στην ιστοσελίδα του καναλιού περισσότεροι από 1 εκατ. χρήστες του Διαδικτύου!\n? Οι πρώτες φήμες\nΓια να πάρουμε όμως από την αρχή… Ολα ξεκίνησαν το απόγευμα της Πέμπτης 23 Ιουνίου: από το Τwitter και τις ιστοσελίδες σκανδαλοθηρικού περιεχομένου ως τα τηλεοπτικά δίκτυα, τις εφημερίδες και τα online περιοδικά, άρχισε να μεταδίδεται η είδηση ότι ο Τζάκσον είχε μεταφερθεί σε νοσοκομείο του Λος Αντζελες και ήταν σε κώμα. Στις 17.20 η σκανδαλοθηρική ιστοσελίδα ΤΡΜ ανήρτησε ένα μικρό κείμενο με τίτλο «Ο Μάικλ Τζάκσον πεθαίνει», ενώ λίγο αργότερα η ιστοσελίδα της εφημερίδας «Los Αngeles Τimes» επιβεβαίωσε την είδηση. Από εκείνο το απόγευμα ως σήμερα ο θάνατος του Τζάκσον έχει γίνει ένα από τα μεγαλύτερα μιντιακά υπερθεάματα των τελευταίων δεκαετιών, μια ατέλειωτη θλιβερή πανήγυρη με εισαγγελικές διώξεις, υπερβολές και «αποκαλύψεις» για τη ζωή, τους δαίμονες και τις συνθήκες του θανάτου του.\nΗ είδηση του θανάτου του Τζάκσον τον περασμένο Ιούνιο κατάφερε, τουλάχιστον στις ΗΠΑ, να επισκιάσει σημαντικά θέματα της επικαιρότητας εκείνων των ημερών, όπως τις ταραχές στο Ιράν, τη συζήτηση για το προτεινόμενο εθνικό σχέδιο υγείας, την οικονομική κρίση και το νομοσχέδιο που ενέκρινε το Κογκρέσο για τους περιορισμούς των αερίων που προκαλούν το φαινόμενο του θερμοκηπίου. Η δεύτερη φορά που ο Τζάκσον επισκίασε το θέμα της δημόσιας υγείας ήταν πριν από λίγες ημέρες όταν ανακοινώθηκε ότι ο θάνατός του ήταν ανθρωποκτονία.\nΣύμφωνα με μετρήσεις του κέντρου δημοσιογραφικών ερευνών Ρew, ο θάνατος του Τζάκσον ήταν το θέμα του 60% του συνόλου των ειδήσεων που μεταδόθηκαν την ημέρα που επίσημα ανακοινώθηκε ότι ήταν νεκρός. Επίσης το περιεχόμενο του 93% των εκπομπών που μετέδωσαν τα καλωδιακά κανάλια την ημέρα του θανάτου του ήταν αφιερωμένο στον σταρ. Τηλεοπτικοί σταθμοί και sites έδιναν τις τελευταίες λεπτομέρειες από τις αστυνομικές έρευνες, τις τελευταίες δηλώσεις μελών της οικογενείας του, τις τελευταίες ανακοινώσεις των διασήμων που έτρεχαν να χύσουν ποταμούς δακρύων εμπρός στις τηλεοπτικές κάμερες και να θυμίσουν πόσο πολύ αγαπούσαν τον Μάικλ… ? «Επίθεση» στην Google\nΗταν τόσο πολλοί οι χρήστες του Διαδικτύου που έψαχναν στην Google νέα για τον θάνατο του Τζάκσον ώστε η εταιρεία θεώρησε ότι επρόκειτο για σχεδιασμένη επίθεση με σκοπό να καταρρεύσει το σύστημά της! Για αρκετή ώρα η ιστοσελίδα της Google είχε αναρτήσει το μήνυμα: «Λυπούμεθα αλλά η αναζήτησή σας μοιάζει με τις αυτόματες αναζητήσεις ενός ηλεκτρονικού ιού». Το Τwitter κατέρρευσε προσωρινά, ενώ όταν τελικά μπόρεσε να λειτουργήσει ξανά κατέγραφε 80.000 μηνύματα την ώρα με το όνομα του Τζάκσον. Οι αναζητήσεις στο Ιnternet για τον Τζάκσον την ημέρα της τελετής αυξήθηκαν κατά 67%. Η διαδικτυακή εγκυκλοπαίδεια Wikipedia κατέγραψε 500 αναπροσαρμογές στο προφίλ του Τζάκσον μέσα σε 24 ώρες. Το CΝΝ ανακοίνωσε ότι οι επισκέπτες στην ιστοσελίδα του δικτύου πενταπλασιάστηκαν την ημέρα του θανάτου του Τζάκσον.\nΠερίπου 31 εκατ. τηλεθεατές παρακολούθησαν στις ΗΠΑ την αφιερωμένη στη μνήμη του τελετή που έγινε στις 7 Ιουλίου στο Staples Center και στην οποία πήραν μέρος ο Στίβι Γουόντερ, ο Λάιονελ Ρίτσι και μερικά από τα μεγαλύτερα αστέρια της μουσικής σκηνής. Πολλοί συγκρίνουν τον μιντιακό σάλο που ξέσπασε με τον Τζάκσον με αυτόν που είχε ακολουθήσει τον θάνατο της πριγκίπισσας Νταϊάνας το 1997 και τον θάνατο του Τζον Φ. Κένεντι Τζούνιορ το 1999. Υπενθυμίζεται ότι την κηδεία της Νταϊάνας στις ΗΠΑ την είχαν παρακολουθήσει 33,3 εκατ. τηλεθεατές. Αξίζει, τέλος, να σημειωθεί ότι όταν ο Ελβις Πρίσλεϊ πέθανε το 1977, πολλοί κατέκριναν το τηλεοπτικό δίκτυο CΒS επειδή ο θάνατός του δεν ήταν το πρώτο θέμα στο δελτίο ειδήσεων.\n? Περιοδική ανάσα\nΟ θάνατος του Τζάκσον αποδείχτηκε επίσης ιδιαίτερα κερδοφόρος για τα περιοδικά. Υπολογίζεται ότι μόνο στις ΗΠΑ τα δημοσιεύματα για τον θάνατό του, τα αφιερώματα στη ζωή του και τα ειδικά τεύχη που κυκλοφόρησαν με αφορμή τον πρόωρο χαμό του είχαν αποτέλεσμα να αυξηθούν οι πωλήσεις των περιοδικών κατά 55 εκατ. δολάρια. Οι αυξήσεις αυτές ήταν σαν μάννα εξ ουρανού για μια βιομηχανία που τον τελευταίο καιρό καταγράφει σημαντικές απώλειες τόσο σε πωλήσεις όσο και σε διαφημιστικά έσοδα. Για παράδειγμα το περιοδικό «Τime» κυκλοφόρησε στις 29 Ιουνίου ένα ειδικό τεύχος αφιερωμένο στον Τζάκσον με 64 σελίδες, τιμή πώλησης 5,99 δολάρια και μία ειδική διαφήμιση της Ρepsi στο οπισθόφυλλο που έγραφε:«Θα είσαι για πάντα ο βασιλιάς της ποπ».\nΣυμπερασματικά, η εμπορική εκμετάλλευση του θανάτου του Τζάκσον έχει ξεπεράσει κάθε προηγούμενο. Η εισαγγελική αρχή του Λος Αντζελες ερευνά το γεγονός ότι τον λογαριασμό για τη διοργάνωση της τελετής στο Staples Center τον πλήρωσε τελικά ο δήμος, αλλά πολλοί πιστεύουν ότι η πόλη θα βγάλει τα λεφτά της. Η Κάρολ Σβαρτζ, πρόεδρος της επιτροπής κατοίκων του κέντρου του Λος Αντζελες, δήλωσε ότι «η τελετή ανέδειξε το κέντρο της πόλης το οποίο χρειαστήκαμε 10 χρόνια να αναμορφώσουμε και τώρα θα αποτελέσει πόλο έλξης για τους τουρίστες».\nΔύο μήνες μετά τον θάνατό του η μορφή του Τζάκσον βρίσκεται σε μπλουζάκια, σε νομίσματα, ενώ σύντομα πρόκειται να κυκλοφορήσει μια ταινία με σκηνές από τις τελευταίες πρόβες του, μια επανέκδοση της αυτοβιογραφίας του και ένα coffee table βιβλίο με τιμή 109 δολάρια. Υπολογίζεται ότι ως το τέλος της χρονιάς οι πωλήσεις των δίσκων του θα ξεπεράσουν τα 200 εκατ. δολάρια. Ο θάνατός του ίσως αποδειχτεί η τελευταία μεγάλη επιτυχία του Μάικλ Τζάκσον.\nΠαγκόσμια υστερία διαρκείας\nΔύο μήνες μετά τον θάνατό του ο βασιλιάς της ποπ «κυκλοφορεί» σε μπλουζάκια σε όλον τον κόσμο\nΗ ΥΣΤΕΡΙΑμε τον Μάικλ Τζάκσον δεν περιορίστηκε μόνο στα αμερικανικά μέσα ενημέρωσης, αλλά αποτελεί παγκόσμιο φαινόμενο. Οι ειδήσεις με θέμα τον Τζάκσον βρίσκονται σε έναν ατελείωτο τροχό ανακύκλωσης σε μέσα ενημέρωσης σε όλα τα μήκη και τα πλάτη της Γης. Πολλοί αποδίδουν το γεγονός αυτό στην επικυριαρχία της αμερικανικής βιομηχανίας του θεάματος στην παγκόσμια αγορά.\nΟ κύκλος είναι φαύλος. Τα μίντια τροφοδοτούν τη μανία του κοινού να καταναλώσει ασήμαντες πληροφορίες και το κοινό ζητεί από τα μίντια ακόμη περισσότερες. Δεν εξηγείται αλλιώς το γεγονός ότι στις 29 Αυγούστου, την ημέρα των γενεθλίων του, χιλιάδες θαυμαστές συγκεντρώθηκαν σε διάφορες πόλεις του κόσμου για να «γιορτάσουν» όλοι μαζί στη μνήμη του. Στο Παρίσι χόρεψαν στους ρυθμούς των τραγουδιών του και κράτησαν ενός λεπτού σιγή, στη Μόσχα ντύθηκαν ζόμπι όπως στο βίντεο του Τζάκσον για το τραγούδι «Τhriller», ενώ στην Πόλη του Μεξικού 12 χιλιάδες θαυμαστές επιχείρησαν να χορέψουν όλοι μαζί το ίδιο τραγούδι.\nΤι είναι αυτό που κάνει κάμερες και κοινό να καθηλώνονται ολοκληρωτικά εμπρός σε ιστορίες στις οποίες εμπλέκονται διάσημοι, σκάνδαλα και μυστήριο; Είναι η ίδια παθολογική παρόρμηση του ηδονοβλεψία που κάνει τους ανθρώπους να καρφώνουν το βλέμμα στη σκηνή ενός ατυχήματος; Και πώς είναι δυνατόν μια τραγική, αλλά τελικά ασήμαντη είδηση όπως ο θάνατος ενός ποπ καλλιτέχνη να κυριαρχεί στο παγκόσμιο μιντιακό τοπίο;


«Να πώς θα χάσετε ακόμη και την πρώτη σας κατοικία – Oxtapus\nΑνεξάρτητα εισοδηματικής, ή άλλης κατάστασης που καθορίζει την φοροδοτική του ικανότητα. Όποιος διαθέτει «ακίνητο», το οποίο κατά τους κυβερνώντες είναι οτιδήποτε αφορά σε εμπράγματη ιδιοκτησία γης, όπως οικόπεδο, χωράφι, αγροκήπιο, κτίσμα, οίκημα, οικοδομή και γενικά οποιαδήποτε μετρήσιμη επιφάνεια σε τετραγωνικά, οφείλει να πληρώνει φόρο.\nΔεν έχει καμιά σημασία πώς απέκτησες το ακίνητο. Δεν έχει σημασία αν σου αποδίδει ή όχι εισόδημα. Έτσι ή αλλιώς η κατοχή ακινήτου αποτελεί από μόνη της τεκμήριο εισοδήματος. Δεν έχει σημασία σε τι κατάσταση, ή ποια είναι η χρήση του ακινήτου. Και μόνο το γεγονός ότι υπάρχει ακίνητο – κατά τον προσδιορισμό των κυβερνώντων – υποχρεούσαι σε Εν.Φ.Α. Χώρια τα…\nΠροηγούμενο Η Δύση και τα παπαγαλάκια στρώνουν το χαλί για την εκλογή του Ερντογάν στην προεδρία\nΕπόμενη Ευτυχώς που ο Ομπάμα τελείωσε τον πόλεμο στο Ιράκ! (βίντεο)


Γιατί τα διαλείμματα είναι σημαντικά για την εκμάθηση νέων δεξιοτήτων - Εναλλακτική Δράση\nΗ νευρωνική επανάληψη περιλαμβάνει την ενίσχυση των αναμνήσεων με την ενεργοποίηση εγκεφαλικών περιοχών με την ίδια ακολουθία που απαιτείται για την εκτέλεση της δραστηριότητας.\nΗ σημασία της εξάσκησης κατά την εκμάθηση και την τελειοποίηση νέων δεξιοτήτων, από απλές δραστηριότητες της καθημερινής ζωής μέχρι το παίξιμο ενός οργάνου ή ενός αθλήματος, παραμένει βαθιά ριζωμένη στο νου μας από την παιδική ηλικία.\nΩστόσο, οι περίοδοι ανάπαυσης μεταξύ αυτών των δραστηριοτήτων ή μαθησιακών περιόδων παίζουν επίσης καθοριστικό ρόλο στη βελτίωση της απόδοσης. Οι βελτιώσεις στην απόδοση των δεξιοτήτων κατά τη διάρκεια της ανάπαυσης οφείλονται στην παγίωση της μνήμης, δηλαδή στην ενίσχυση των αναμνήσεων που σχηματίστηκαν κατά τη διάρκεια της εξάσκησης.\nΟι επιστήμονες πίστευαν μέχρι πρόσφατα ότι η παγίωση της μνήμης που είναι απαραίτητη για την εκμάθηση δεξιοτήτων συνέβαινε κατά τη διάρκεια της ξεκούρασης, κατά τη διάρκεια ωρών ή ημερών μετά τις ώρες εξάσκησης, μα κυρίως κατά τη διάρκεια του ύπνου.\nΩστόσο, πρόσφατες μελέτες δείχνουν ότι η βελτίωση των κινητικών δεξιοτήτων μπορεί να επιτευχθεί ακόμη και κατά τη διάρκεια μιας μόνο συνεδρίας μάθησης που περιλαμβάνει διαστήματα εξάσκησης, τα οποία παρεμβάλλονται ανάμεσα σε περιόδους ανάπαυσης. Αυτή η βελτίωση οφείλεται κυρίως στην παγίωση της μνήμης που συμβαίνει κατά τη διάρκεια των περιόδων ανάπαυσης, γνωστή ως «μικρο-offline» μάθηση, και όχι κατά τη διάρκεια των περιόδων εξάσκησης.\nΗ εκμάθηση μιας σύνθετης δεξιότητας, όπως το παίξιμο ενός τραγουδιού στο πιάνο, περιλαμβάνει τη δημιουργία αναμνήσεων που ενσωματώνουν πολλαπλές απλές ενέργειες, όπως το πάτημα ενός συγκεκριμένου πλήκτρου, σε μια συγκεκριμένη ακολουθία. Μέχρι πρόσφατα, οι επιστήμονες δεν κατανοούσαν πλήρως τον μηχανισμό που διέπει τον σχηματισμό και την παγίωση των αναμνήσεων που εμπλέκονται στην εκμάθηση σύνθετων κινητικών δεξιοτήτων όσο είμαστε ξύπνιοι.\nΕίναι γνωστό ότι η παγίωση της μνήμης κατά τη διάρκεια του ύπνου γίνεται μέσω νευρωνικής επανάληψης. Η νευρωνική επανάληψη περιλαμβάνει την ενίσχυση των αναμνήσεων με την ενεργοποίηση των περιοχών του εγκεφάλου σε κατάσταση ηρεμίας με την ίδια ακολουθία που απαιτείται για την εκτέλεση της δραστηριότητας ή την εκμάθηση μιας δεξιότητας.\nΕρευνητές του Αμερικάνικου Ινστιτούτου Νευρολογικών Διαταραχών και Εγκεφαλικών Επεισοδίων (NINDS), το οποίο αποτελεί μέρος του Αμερικάνικου Ινστιτούτου Υγείας, έδειξαν ότι η νευρωνική επανάληψη συμβαίνει κατά τη διάρκεια περιόδων ανάπαυσης μεταξύ των περιόδων εξάσκησης και συνδέονται με τη βελτίωση των επιδόσεων κατά τη διάρκεια της εκμάθησης δεξιοτήτων.\nΕπισημαίνοντας τη σημασία της μελέτης, ο επικεφαλής συγγραφέας Dr. Leonardo G. Cohen, σημειώνει: «… Αυτή η μελέτη είναι η πρώτη που δείχνει ότι η επαναληπτική αναπαραγωγή σε εγρήγορση προβλέπει την ταχεία παγίωση της δεξιότητας, η οποία είναι υπεύθυνη για την πρώιμη μάθηση». Τα ευρήματα της μελέτης δημοσιεύονται στο περιοδικό Cell Reports.\nΟι επιστήμονες ζήτησαν από 33 δεξιόχειρες συμμετέχοντες να επαναλάβουν μια νέα δεξιότητα πληκτρολόγησης με το αριστερό τους χέρι. Αυτό περιελάμβανε την ακριβή πληκτρολόγηση της ακολουθίας «41324» σε μια οθόνη υπολογιστή όσο το δυνατόν περισσότερες φορές κατά τη διάρκεια πολλαπλών περιόδων εξάσκησης των 10 δευτερολέπτων.\nΗ συνεδρία εξάσκησης διήρκεσε 12 λεπτά και περιλάμβανε 36 κύκλους εξάσκησης των 10 δευτερολέπτων, η κάθε μία από τις οποίες χωριζόταν από ένα διάλειμμα 10 δευτερολέπτων.\nΟι επιστήμονες χρησιμοποίησαν τη μαγνητοεγκεφαλογραφία (MEG), μια εξαιρετικά ευαίσθητη τεχνική σάρωσης του εγκεφάλου, για να καταγράψουν την εγκεφαλική δραστηριότητα του συμμετέχοντα κατά τη διάρκεια ολόκληρης της συνεδρίας εξάσκησης. Κατέγραψαν επίσης την εγκεφαλική δραστηριότητα 5 λεπτά πριν και μετά την έρευνα.\nΟι επιστήμονες διαπίστωσαν ότι το μεγαλύτερο μέρος της βελτίωσης στο έργο της δακτυλογράφησης σημειώθηκε στο τέλος των πρώτων 11 προπονήσεων. Αυτή η βελτίωση οφειλόταν κυρίως σε μικρές βελτιώσεις που παρατηρήθηκαν κατά τη διάρκεια των διαστημάτων ανάπαυσης των 10 δευτερολέπτων και όχι των περιόδων εξάσκησης.\nΚατά τη διάρκεια αυτών των διαστημάτων ηρεμίας, οι εγκεφαλικές σαρώσεις αποκάλυψαν νευρωνικά συμβάντα επανάληψης σε ένα συγκεκριμένο εγκεφαλικό δίκτυο που περιλαμβάνει τον μεσοκροταφικό και τον αισθητικοκινητικό φλοιό. Ο μεσοκροταφικός φλοιός περιλαμβάνει τον ιππόκαμπο και τον ενδορρινικό φλοιό, οι οποίοι βοηθούν στην κωδικοποίηση των αναμνήσεων αφηρημένων πληροφοριών.\nΟ αισθητικοκινητικός φλοιός περιλαμβάνει περιοχές του εγκεφάλου που εμπλέκονται στην επεξεργασία των αισθητηριακών πληροφοριών και στο σχεδιασμό και την εκτέλεση κινήσεων. Οι συγγραφείς εικάζουν ότι τα γεγονότα νευρωνικής επανάληψης που περιλαμβάνουν τον ιππόκαμπο και τον αισθητικοκινητικό φλοιό θα μπορούσαν να βοηθήσουν στην εδραίωση της μνήμης μιας σύνθετης δεξιότητας, ενσωματώνοντας μνήμες που σχετίζονται με αφηρημένες γνώσεις και τον σχεδιασμό και την εκτέλεση μιας κινητικής εργασίας.\n«Η έντονη συμμετοχή της δραστηριότητας του ιππόκαμπου και του μεσοκροταφικού φλοιού στην [επανάληψη] μιας διαδικαστικής κινητικής μνήμης ήταν έκπληξη, δεδομένου ότι αυτός ο τύπος μνήμης θεωρείται συχνά ότι δεν απαιτεί τη συμβολή του ιππόκαμπου», σημειώνει ο πρώτος συγγραφέας της μελέτης, Dr. Ethan Buch.\nΗ επανενεργοποίηση αυτών των περιοχών του εγκεφάλου συνέβη 20 φορές ταχύτερα από την ενεργοποίησή τους κατά την πραγματική εκτέλεση της εργασίας δακτυλογράφησης. Επιπλέον, αυτές οι νευρωνικές επαναλήψεις συνέβησαν συχνότερα κατά τη διάρκεια των διαστημάτων ανάπαυσης από ό,τι στα 5 λεπτά πριν και μετά την εξάσκηση. Η συχνότητα αυτών των νευρωνικών επαναλήψεων κατά τη διάρκεια των διαστημάτων ανάπαυσης συσχετιζόταν με το μέγεθος της βελτίωσης της απόδοσης της εργασίας.\nΟι συγγραφείς καταλήγουν στο συμπέρασμα ότι τα γρήγορα και επαναλαμβανόμενα γεγονότα νευρωνικής επανάληψης θα μπορούσαν να ενισχύσουν τον συντονισμό μεταξύ των εγκεφαλικών περιοχών που εμπλέκονται κατά την εξάσκηση της δεξιότητας, με αποτέλεσμα την εδραίωση των αναμνήσεων και τη βελτίωση της κινητικής απόδοσης.


Χρυσή Αυγή: Σήμερα η απόφαση εισαγγελέα για αναστολή ποινών : eVoreia\nΧρυσή Αυγή: Σήμερα η απόφαση εισαγγελέα για αναστολή ποινών\nΤόγια Α. 19/10/2020\nΣήμερα το δικαστήριο θα αποφανθεί για το αν θα δοθεί αναστολή ποινών.\nΣήμερα στις 11:00 θα αγορεύσει η εισαγγελέας έδρας για τα αιτήματα των καταδικασθέντων, προκειμένου να τους χορηγηθεί ανασταλτικό αποτέλεσμα στις εφέσεις τους.\nΤελευταίο αίτημα, πριν τη διακοπή της συνεδρίασης την Παρασκευή 16 Οκτωβρίου, ήταν αυτό που διατυπώθηκε από τον θεωρούμενο ως αρχηγό της εγκληματικής οργάνωσης Νίκο Μιχαλολιάκο, ο οποίος επέλεξε να μην εμφανιστεί στο δικαστήριο. Η υπεράσπισή του επικαλέστηκε ανεπανόρθωτη βλάβη, που όπως τονίστηκε έχει ήδη επέλθει στον ίδιο και στην οικογένειά του.\nΥπέρμετρη και ανεπανόρθωτη βλάβη -εάν οδηγηθεί στη φυλακή- επικαλέστηκε και ο πρώην βουλευτής της Χρυσής Αυγής Αντώνης Γρέγος, καταδικασμένος σε κάθειρξη 6 ετών ως μέλος εγκληματικής οργάνωσης. Η υπεράσπισή του ζήτησε, αντί άμεσης έκτισης, το δικαστήριο να διατάξει κατ’ οίκον περιορισμό με χρήση ηλεκτρονικής επιτήρησης και δικαίωμα κίνησης στον Δήμο Θερμαϊκού όπου κατοικεί και στον Δήμο Θεσσαλονίκης όπου εργάζεται ως δημοτικός υπάλληλος.\nΕλεύθερη και μακριά από τις κραυγές αυτών που δεν θέλουν να έχουν δικαιώματα οι καταδικασθέντες της Χρυσής Αυγής, ζήτησε να μείνει η Ε. Ζαρούλια «Έχει θέσει τον εαυτό της στη διάθεση των Αρχών με όρους που δεν έχω δει ούτε στους πιο σκληρούς ποινικούς», ανέφερε η υπεράσπιση της Ελένης Ζαρούλια, ζητώντας να μην εκτίσει την ποινή των 6 ετών που της επιβλήθηκε ως μέλος εγκληματικής οργάνωσης.\nΑυτοπροσώπως υποστήριξε το αίτημα για μη έκτιση της ποινής των 13 ετών κάθειρξης για διεύθυνση εγκληματικής οργάνωσης και ο Ηλίας Κασιδιάρης. Είπε μεταξύ άλλων: «Ήρθα να υποβάλλω το αίτημα αναστολής μέχρι την έφεση. Και για να διακηρύξω την αθωότητά μου. Ο εισηγητής του βουλεύματος (σ.σ. εννοεί τον κ. Νίκο Σαλάτα που είχε τη γνώμη πως δεν μπορεί να διωχθούν για εγκληματική οργάνωση ελλείψει οικονομικού κινήτρου) και η εισαγγελέας επί οκτώ ώρες δήλωσαν πως είμαι αθώος. Πληρώ όλες τις προϋποθέσεις, όταν προφυλακίστηκα για ένα χρόνο τότε και τόνιζα πως είμαι αθώος. Ομοίως και τώρα επιμένω πως για το αδίκημα που κρίθηκα ένοχος, είμαι αθώος. Ζητώ το δικαίωμα να πάω στο εφετείο και εάν δεν την πάρω την αναστολή δεν θα έχω αυτό το δικαίωμα. Γιατί μέχρι να προσδιοριστεί το εφετείο δυστυχώς θα έχω εκτίσει αυτή την εξοντωτική ποινή.\nΓια την ανεπανόρθωτη βλάβη, ξεκίνησα και πάλι την επαγγελματική ζωή μου, τη δουλειά μου, θα σας τα πουν οι συνήγοροί μου. Για δεύτερη φορά θα είμαι στη φυλακή χωρίς να έχω το δικαίωμα μιας κρίσης σε δεύτερο βαθμό… Η ποινή των 13 ετών με εξοντώνει σε κάθε επίπεδο. Έχουν ήδη παραβιαστεί όσα αναφέρει η ΕΣΔΑ. Δεν είναι δυνατόν να κρίνετε με 20.000 βίαιους διαδηλωτές έξω από την αίθουσα. Βγήκαν όλοι οι πολιτικοί και προανήγγειλαν την απόφαση και πίεσαν με τρόπο παράνομο. Μη μου στερήσετε αυτό το δικαίωμα που δικαιούνται όλοι οι Έλληνες πολίτες. Ακούστηκαν τρανταχτά νομικά επιχειρήματα. Σε όλα τα επίπεδα της διαδικασίας υπήρξαν δικαστές και εισαγγελείς που είπαν πως είμαι αθώος».\nΓερμενής: «Έχω φύγει από τη Χρυσή Αυγή και εργάζομαι στον Γιάννη Λαγό για να ζήσω»\nΔεν ζήτησε ανασταλτικό αποτέλεσμα στην έφεση ο Γιάννης Λαγός, επικαλούμενος προκατάληψη του δικαστηρίου στο πρόσωπό του και προαναγγέλλοντας προσφυγή στα ευρωπαϊκά δικαστήρια.Σύμφωνα με την υπεράσπιση, ο καταδικασμένος για διεύθυνση εγκληματικής οργάνωσης ευρωβουλευτής, εξέλαβε απαξιωτικό τόνο σε ερώτηση μέλους του δικαστηρίου προς μάρτυρα σχετικά με την εργασία της συζύγου του πρώην βουλευτή Παναγιώτη Ηλιόπουλου για τον ευρωβουλευτή- κι έτσι δεν θα υποβάλλει αίτημα αναστολής της ποινής.\nΝα κρατήσει «πισινή» το δικαστήριο, ώστε αν έκανε λάθος «να μην αποβεί σε βάρος του κατηγορούμενου», ζήτησε ο συνήγορος του καταδικασθέντα σε 13 έτη κάθειρξη για διεύθυνση εγκληματικής οργάνωσης Χρήστου Παππά. «Ο χρόνος της κράτησης δεν επιστρέφεται πίσω», είπε ο συνήγορος του πρώην βουλευτή και ζήτησε από το δικαστήριο να μην διατάξει την έκτιση της ποινής του εντολέα του, ώστε αν έχει κάνει λάθος είτε στην απόφαση επί της ενοχής είτε επί της ποινής, αυτό να μην αποβεί σε βάρος του εντολέα του, ο οποίος αν οδηγηθεί στην φυλακή ουσιαστικά θα έχει εκτίσει την ποινή του ώσπου να γίνει το εφετείο.\nαναστολή ποινώνχρυσή αυγή\nΟ καιρός σήμερα: πτώση της θερμοκρασίας και βροχές\nΚακουργηματικές κατηγορίες για τον 14 χρονο που συνελήφθη στο μαθητικό συλλαλητήριο


Στη Ζενίτ ο MVP του EuroCup (pic) – Jumpshot.gr\nΣτη Ζενίτ ο MVP του EuroCup (pic)\nΗ Ζενίτ συνεχίζει να κινείται στο μεταγραφικό παζάρι, αποκτώντας τον MVP των περσινών τελικών του Eurocup, Ουίλ Τόμας.\nΟι Ρώσοι θέλουν να παρουσιαστούν όσο πιο ανταγωνιστικοί γίνεται και μετά τον Γκουστάβο Αγιόν, απέκτησαν ακόμη ένα όνομα που θα αλλάζει τις ισορροπίες. Ο λόγος για τον Ουίλ Τόμας, ο οποίος τη περσινή σεζόν αναδείχτηκε MVP στους τελικούς του EuroCup.\nΟ 33χρονος Αμερικανός, έπειτα από μια πενταετία στην ACB με τις φανέλες των Ουνικάχα Μάλαγα και Βαλένθια, θα αγωνιστεί στο Ρώσικο πρωτάθλημα και στη Euroleague, ενισχύοντας τις προσπάθειες της Ζενίτ.\nΟ Τόμας υπέγραψε συμβόλαιο διάρκειας 2 ετών και θα συνθέσει το δίδυμο μαζί με τον Αγιόν στη πεντάδα της Ζενίτ.\nΦίλιππος Βέροιας: Παρέμεινε ο Τσεσμετζίδης


`Οι τιμές του ελαιολάδου θα αυξηθούν στο Ισραήλ καθώς εξαντλούνται οι ποσοστώσεις εισαγωγής - Olive Oil Times\nΟι εισαγωγές ελαιολάδου χωρίς δασμούς πρόκειται να χτυπήσουν την κατανεμημένη ποσόστωσή τους στο Ισραήλ, πριν από την εορταστική περίοδο των Εβραίων.\nΩς αποτέλεσμα, οι τιμές αναμένεται να αρχίσουν να αυξάνονται τον Οκτώβριο, αμέσως μετά την πραγματοποίηση της Rosh Hashanah και μια εβδομάδα πριν από τον Yom Kippur, σύμφωνα με την Globes, μια ισραηλινή επιχειρηματική έκδοση.\nΤο δεύτερο τρίμηνο του έτους, το ισραηλινό Υπουργείο Γεωργίας παρείχε την απαλλαγή από τον δασμό σε αρκετούς Ισραηλινούς εισαγωγείς, επιτρέποντάς τους να εισάγουν ελαιόλαδο στη χώρα χωρίς να χρειαστεί να πληρώσουν τα συνήθη τιμολόγια.\nΟι τιμές του ελαιόλαδου για τα σουπερμάρκετ μειώθηκαν κατά 12 τοις εκατό μετά την παραχώρηση των απαλλαγών από τον δασμό.\n"Οι ποσοστώσεις απαλλαγής από δασμούς επέφεραν πράγματι σημαντική μείωση των τιμών στην αγορά ελαιολάδου », δήλωσε εκπρόσωπος του Υπουργείου Οικονομίας και Βιομηχανίας του Ισραήλ, το οποίο είναι υπεύθυνο για τη διανομή του ελαιολάδου μόλις εισαχθεί.\nΟ εκπρόσωπος είπε επίσης ότι θα είναι στο Υπουργείο Γεωργίας του Ισραήλ να αυξήσει τον αριθμό των απαλλαγών που μπορούν να ανταμειφθούν για το υπόλοιπο του έτους.\nΤο Υπουργείο Γεωργίας δεν έδωσε καμία ένδειξη ότι θα το έκανε αυτό, δηλώνοντας ότι οι εισαγόμενες τιμές του ελαιολάδου είναι ήδη αρκετά χαμηλές φέτος.\n"Οι τιμές του ελαιολάδου δεν αναμένεται να αυξηθούν πριν από τις εβραϊκές αργίες; είπε εκπρόσωπος του Υπουργείου Γεωργίας. "Επιπλέον, πρέπει να επισημανθεί ότι οι τιμές του εισαγόμενου ελαιολάδου είναι πολύ χαμηλές, στο βαθμό που ακόμη και με την προσθήκη πλήρων δασμών, το εισαγόμενο ελαιόλαδο εξακολουθεί να είναι φθηνότερο από το τοπικό προϊόν ".\nΠερισσότερα άρθρα σχετικά με: εισαγωγή / εξαγωγή, Ισραήλ, τιμές ελαιολάδου


A' Κατηγορία Δωδεκανήσου - Β' Όμιλος - ΚΥΠΕΛΛΟΥΧΟΣ Η Α.Ε.Ρ.Α.! - Ποδόσφαιρο - www.12sports.gr\nΚΥΠΕΛΛΛΟΥΧΟΣ ΔΩΔΕΚΑΝΗΣΟΥ Η Α.Ε.Ρ.Α.! Οι Αφαντενοί έγραψαν τη δική τους ''χρυσή'' σελίδα κερδίζοντας στον τελικό με 2-1 τον Φοίβο Κρεμαστής και κατέκτησαν την πρώτη κούπα της ιστορίας τους. Στο κατάμεστο «Οικονομίδειο» (από 1.000 και πλέον φιλάθλους), η Α.Ε.Ρ.Α. εκμεταλλεύθηκε με τον καλύτερο δυνατό τρόπο την αποβολή του Καραγεωργίου και πήρε τη νίκη με το γκολ του Αρφαρά.\nΟ Φοίβος Κρεμαστής ήταν αυτός που ξεκίνησε καλύτερα στο παιχνίδι, ωστόσο μετά το πρώτο δεκάλεπτο, η Α.Ε.Ρ.Α. ανέβασε στροφές και έλεγξε το ρυθμό του αγώνα, καταφέρνοντας μάλιστα να σκοράρει στο 23ο λεπτό με τον Φιλιππάκο. Οι Αφαντενοί έμοιαζαν πιο απειλητικοί στο μεγαλύτερο διάστημα του α’ ημιχρόνου, με τον Φοίβο να αντιδράει προς το τέλος το ημιχρόνου και να έχει δύο καλές ευκαιρίες για να φέρει το ματς στα ίσα. Στο β’ ημίχρονο ο Φοίβος ήταν καλύτερος στο μεγαλύτερο μέρος του αγώνα, όμως η αποβολή του Καραγεωργίου και το γκολ του Αρφαρά, έγειραν την πλάστιγγα προς το μέρος της Α.Ε.Ρ.Α, που πέτυχε τη νίκη τίτλου στο «Οικονομίδειο».


Ενοικίαση Αυτοκινήτων στην Dalian | 100% Αυτοκίνητα. Δείτε & Κλείστε Εδώ!\nΕνοικίαση Αυτοκινήτου στην Dalian\nΟι καλύτερες ενοικιάσεις αυτοκινήτων στην Dalian, Κίνα. Χωρίς κρυφές χρεώσεις. Δωρεάν Ακύρωση\nΕνοικιάσεις αυτοκινήτων στο Dalian, Κίνα\nΣυμβουλές ενοικίασης αυτοκινήτου στο Dalian\nΌσο για το πιο δημοφιλές στην ομάδα ενοικιαζόμενων αυτοκινήτων στη Κίνα, το οποίο είναι το Οικονομικό, το φθηνότερο αυτοκίνητο από την Europcar στο Dalian είναι της Citroen C3-XR, με χρέωση 33,54 $ ανά ημέρα.\nΤο φθηνότερο ενοικιαζόμενο αυτοκίνητο στο Dalian είναι το Toyota Vios από την Europcar. Η τιμή του είναι μόνο 23,66 $ ανά ημέρα. Η Europcar δεν αξιολογήθηκε από τους πελάτες μας ακόμη, γίνετε ο πρώτος που θα το κάνει!\nΟι καλύτερες τοποθεσίες ενοικίασης αυτοκινήτων κοντά στην Dalian\nDalian Zhoushuizi Intl Airport (DLC) 7.49 Χλμ / 4.65 Μ\nΆλλες δημοφιλείς αναζητήσεις στην Dalian\nΕνοικίαση βαν Dalian\nΣυγκρίνετε τιμές ενοικίασης αυτοκινήτου από όλους τους παροχείς στο Dalian. Λάβετε φθηνές τιμές για EUROPCAR ενοικιάσεις αυτοκινήτων


«Ηταν ήδη αργά…» - Onsports.gr\nΘεόφιλος Ψυχογιός 21 Μαίου 2011, 21:41\n«Ηταν ήδη αργά…»\nΓια την φετινή «τραυματική» χρονιά του Μακεδονικού, που ουσιαστικά υποβιβάστηκε από τον πρώτο γύρο, μίλησε στο Onsports ο Θόδωρος Παπαδόπουλος.\nΟ 24χρονος αριστερός μπακ αποκτήθηκε τον χειμώνα από την Δόξα Δράμας, διαλέγοντας τους πράσινους για να πάρει παιχνίδια στα πόδια του, ενώ παλιότερα είχε αγωνιστεί σε Άρη, Πανθρακικό, Απόλλωνα Καλαμαριάς και Θερμαϊκό: «Τον χειμώνα ήρθαμε κάποια παιδιά, και από μεγαλύτερες κατηγορίες, για να βοηθήσουμε τον Μακεδονικό και να πάρουμε παιχνίδια στα πόδια μας. Προσωπικά, και εγώ πίστευα ότι μπορούσα να βοηθήσω την Δόξα, προερχόμενος από την Σούπερ Λίγκα με τον Πανθρακικό, αλλά δεν πήρα ευκαιρίες να δείξω την αξία μου. Στον Μακεδονικό ξέραμε ότι ήταν ήδη αργά για την σωτηρία, αλλά παλέψαμε και οι περισσότερες ήττες μας κρίθηκαν στο γκολ. Δεν ήταν ότι καλύτερο αυτή η σεζόν, αλλά πρέπει να κοιτάξουμε μπροστά».\nΕρωτηθείς για την επόμενη μέρα στην ομάδα της Πολίχνης, ο Παπαδόπουλος πρόσθεσε: «Θεωρώ δύσκολο να ανακάμψει και να σηκώσει άμεσα κεφάλι, επιστρέφοντας σε επαγγελματικές κατηγορίες. Ευελπιστώ να μην έχει την τύχη του ΠΑΟΝΕ και της Θέρμης, που συνέχισαν πτωτικά. Πρέπει να ενεργοποιηθούν οι παράγοντες, όλα για μια ομάδα ξεκινούν από την διοίκηση».


Ηλιακές και Σεληνιακές εκλείψεις του 2015 | Μανταμ Ζαΐρα\n« Ημερολόγιο των πλανητικών γεγονότων του 2015\nΟι πλανήτες που αλλάζουν ζώδια μέσα στο 2015 »\nΗλιακές και Σεληνιακές εκλείψεις του 2015\nΔεκεμβρίου 28, 2014 από Ζαΐρα Ηλιακή έκλειψη στις 20 Μαρτίου 2015, στις 29 μοίρες και 27 λεπτά των Ιχθύων. Επηρεάζει κυρίως όσους γεννήθηκαν με προσωπικούς πλανήτες και σημεία περίπου στις 24-30 μοίρες των μεταβλητών ζωδίων (Δίδυμοι, Παρθένος, Τοξότης, Ιχθείς) και στις 0-4 μοίρες των παρορμητικών ζωδίων (Κριός, Καρκίνος, Ζυγός, Αιγόκερως).\nΣεληνιακή έκλειψη στις 4 Απριλίου 2015, στις 14 μοίρες και 24 λεπτά του Ζυγού (αντίθεση με τον Ήλιο στον Κριό). Επηρεάζει κυρίως όσους γεννήθηκαν με προσωπικούς πλανήτες και σημεία περίπου στις 9-19 μοίρες των παρορμητικών ζωδίων (Κριός, Καρκίνος, Ζυγός και Αιγόκερως).\nΗλιακή έκλειψη στις 13 Σεπτεμβρίου 2015, στις 20 μοίρες και 10 λεπτά της Παρθένου. Επηρεάζει πιο σημαντικά όσους γεννήθηκαν με προσωπικούς πλανήτες και σημεία περίπου στις 10-30 μοίρες των μεταβλητών ζωδίων (Δίδυμοι, Παρθένος, Τοξότης, Ιχθείς).\nΣεληνιακή έκλειψη στις 27 Σεπτεμβρίου 2015, στις 4 μοίρες και 40 λεπτά του Κριού (αντίθεση με τον Ήλιο στο Ζυγό). Επηρεάζει κυρίως όσους γεννήθηκαν με προσωπικούς πλανήτες και σημεία περίπου στις 0-10 μοίρες των παρορμητικών ζωδίων (Κριός, Καρκίνος, Ζυγός και Αιγόκερως).


Ημέρα της Γης, Γεωεπιστήμες και κοινωνία\nH Γη είναι ένας μοναδικός πλανήτης στο πλανητικό μας σύστημα και ίσως πολύ σπάνιος στον γαλαξία μας, γιατί διαθέτει ορισμένα αποκλειστικά δικά του χαρακτηριστικά που δεν διαθέτουν οι άλλοι πλανήτες. Πάνω απ’ όλα δημιούργησε ζωή και το ανθρώπινο είδος με τα οποία είναι άρρηκτα συνδεδεμένη.\nΣύμφωνα με τη σύγχρονη οικολογική αντίληψη όλα τα είδη ζωντανών οργανισμών ενός οικοσυστήματος επηρεάζουν το ένα το άλλο και φυσικά το στενό περιβάλλον τα επηρεάζει με τη σειρά του. Σ’ αυτή την κατάσταση το «ανόργανο» περιβάλλον και τα έμβια όντα δρουν ως ένα αυτόνομο σύστημα, ίσως ένα αυτό-οργανωμένο σύστημα. Η Γη ως σύνολο, από τον εσωτερικό πυρήνα της μέχρι την ανώτατη ατμόσφαιρα, αποτελείται από πολλά μέρη αλληλο-επηρεαζόμενα και αλληλεξαρτόμενα άμεσα ή έμμεσα.\nΗ ανάπτυξη των Γεωεπιστημών (Γεωλογία, Γεωφυσική, Μετεωρολογία-Κλιματολογία) ήταν ραγδαία, με ιδιαίτερα εξειδικευμένους νέους επιστήμονες, με πλούτο μεθόδων και αποτελεσμάτων που έχουν προσφέρει τα μέγιστα στην κατανόηση της δομής και λειτουργίας του πλανήτη μας. Η μεγάλη αυτή γνώση χρειάζεται μια νέα σύνθεση, μια ολιστική αντίληψη. Όλο και περισσότεροι επιστήμονες και ευαισθητοποιημένοι πολίτες συνειδητοποιούν τη Γη ως Ζωντανό Πλανήτη ! όπου δεν διαχωρίζονται πλέον οι ανόργανες από τις οργανικές δομές και διεργασίες (βιο-γεωχημεια, Βιογεωλογία), που αντιμετωπίζονται ενιαία και αδιαίρετα. Ίσως μ΄ αυτόν τον τρόπο μπορέσουμε να κατανοήσουμε καλύτερα ότι ο πλανήτης μας, σαν ζωντανό σύστημα, έχει μεγάλη πείρα και σοφία για να μας διδάξει, ώστε να μπορέσουμε να την εφαρμόσουμε και στα δικά μας ανθρώπινα προβλήματα.\nΟ πλανήτης Γη διαρκεί και εξελίσσεται για περισσότερο από 4,5 δισεκατομμύρια χρόνια, ως γεωβιοσύνολο δεν είναι εύθραυστος. Η ζωή εξελίσσεται, με μικρές ή μεγάλες αλλαγές, ως τμήμα της λειτουργίας του για περισσότερο από 3 δισεκατομμύρια χρόνια. Όμως το ανθρώπινο είδος, όπως και άλλα είδη, είναι εύθραυστο και οι παρεμβάσεις του στα γήινα συστήματα επικίνδυνες. Η παλαιοντολογική ιστορία της Γης δείχνει σαφέστατα αφανισμούς και αντικαταστάσεις ειδών, ζωική ανανέωση. Εμείς ως ανθρώπινο είδος έχουμε αναπτύξει ευφυή συστήματα με σκοπό την υποστήριξη της ζωής μας. Παρόλα αυτά, πολλά από αυτά τα συστήματα στην παρούσα φάση δεν μπορούν να δώσουν λύσεις, ενώ μερικά άλλα περιέχουν το δυναμικό να μας εξαφανίσουν ως είδος. Χρειαζόμαστε νέες τεχνολογίες, νέες μεθόδους και πάνω απ’ όλα νέες αντιλήψεις, έτσι ώστε να χρησιμοποιήσουμε την ενέργεια, το έδαφος, τα ορυκτά, τη φύση με μεγαλύτερη φρόνηση. Είναι διαφορετική η προσέγγιση της διατήρησης του περιβάλλοντος ευνοϊκού για τη ζωή, που κυριαρχεί στην επιστημονική και πολιτική οικολογική σκέψη σήμερα, και εντελώς διαφορετικό να συνειδητοποιήσουμε ότι το περιβάλλον ως σύνολο, μικρό κομμάτι κι ο άνθρωπος, αποτελεί μέρος του σώματος ενός γήινου μεγα-συστήματος. Απαιτούνται νέου τύπου συνεργασίες και νέες προσεγγίσεις για την αντιμετώπιση των νέων περιβαλλοντικών προβλημάτων. Χρειαζόμαστε περισσότερους εξειδικευμένους επιστήμονες, διεπιστημονικές προσεγγίσεις που να συνδυάζουν τις γεωεπιστήμες, τις βιοεπιστήμες και την τεχνολογία, αλλά και την κοινωνιολογία και την οικονομία, καθώς επίσης και ευρύτερη ανταπόκριση και συμμετοχή του ενεργού πολίτη, ώστε να αντιμετωπιστεί μια εντελώς νέα κατάσταση που διαμορφώνεται στον πλανήτη μας, ή πιο απλά για να αποφύγουμε περιβαλλοντικές και οικονομικές καταστροφές με σημαντικές κοινωνικές συνέπειες.


Έτσι έφτασαν στον τελικό ΠΑΟΚ και ΑΕΚ! (vids) - Metrosport.gr\nΈτσι έφτασαν στον τελικό ΠΑΟΚ και ΑΕΚ! (vids)\nΠΑΟΚ και ΑΕΚ συναντιούνται για τρίτη σερί χρονιά στον τελικό κυπέλλου και το metrosport.gr θυμίζει την πορεία των δύο ομάδων προς τον τελικό\nΚύπελλο 11.05.2019 08:00\nΠΑΟΚ και ΑΕΚ θα διασταυρώσουν τα ξίφη τους στον τελικό του Κυπέλλου Ελλάδος στο Ολυμπιακό Στάδιο. Ο Δικέφαλος πήρε το πρωτάθλημα και θέλει και το κύπελλο για να κάνει το πρώτο νταμπλ της ιστορίας του ενώ η Ένωση θα προσπαθήσει να κλείσει θετικά την σεζόν κατακτώντας το τρόπαιο.\nΟι δύο ομάδες θα βρεθούν αντιμέτωπες στον τελικό για τρίτη συνεχόμενη χρονιά (!), κάτι που συμβαίνει για πρώτη φορά στην ιστορία του θεσμού. Το metrosport.gr υπενθυμίζει την πορεία των δύο φιναλίστ και τα εμπόδια που ξεπέρασαν…\nΠλέον, τα βλέμματα όλων είναι στραμμένα στο ΟΑΚΑ όπου ΠΑΟΚ και ΑΕΚ υπόσχονται να μας χαρίσουν όμορφες στιγμές ακόμη και σε άδειες κερκίδες.


Φράνκο Μαλέρμπα: «Η ανάπτυξη είναι μια διαδικασία έλλειψης ισορροπίας» - Ειδήσεις - νέα - Το Βήμα Online\nΦράνκο Μαλέρμπα: «Η ανάπτυξη είναι μια διαδικασία έλλειψης ισορροπίας»\nΚαθηγητής Εφαρμοσμένης Οικονομικής στο Πανεπιστήμιο Μποκόνι του Μιλάνου, διευθυντής του ερευνητικού κέντρου ICRIOS, εισηγητής της έννοιας των «κλαδικών συστημάτων καινοτομίας» και διεθνώς αναγνωρισμένος ως ένας από τους σημαντικότερους ειδικούς στα οικονομικά της καινοτομίας, ο Φράνκο Μαλέρμπα ανήκει στη σπάνια εκείνη κατηγορία των αναλυτών που μπορούν άνετα να μεταφράσουν τα δύσκολα εννοιολογικά εργαλεία του επαγγέλματός τους στην απλή γλώσσα για το ευρύ κοινό.\nΚαθηγητής Εφαρμοσμένης Οικονομικής στο Πανεπιστήμιο Μποκόνι του Μιλάνου, διευθυντής του ερευνητικού κέντρου ICRIOS, εισηγητής της έννοιας των «κλαδικών συστημάτων καινοτομίας» και διεθνώς αναγνωρισμένος ως ένας από τους σημαντικότερους ειδικούς στα οικονομικά της καινοτομίας, ο Φράνκο Μαλέρμπα ανήκει στη σπάνια εκείνη κατηγορία των αναλυτών που μπορούν άνετα να μεταφράσουν τα δύσκολα εννοιολογικά εργαλεία του επαγγέλματός τους στην απλή γλώσσα για το ευρύ κοινό. Συναντηθήκαμε μαζί του στη διάρκεια του 15ου Διεθνούς Συνεδρίου του παγκόσμιου δικτύου έρευνας Globelics (Παγκόσμιο Δίκτυο για την Οικονομία της Γνώσης, της Καινοτομίας και των Συστημάτων Ανάπτυξης Ικανοτήτων), το οποίο διοργανώθηκε για πρώτη φορά εφέτος στην Ευρώπη, επιλέγοντας για συμβολικούς λόγους την Ελλάδα ως τόπο διεξαγωγής του. Για τον καθηγητή Μαλέρμπα, το κρίσιμο σταυροδρόμι της σημερινής ευρωπαϊκής οικονομίας (και της ελληνικής) βρίσκεται στη «συστημική προσέγγιση» της καινοτομίας μέσω μιας διασύνδεσης ιδιωτικής πρωτοβουλίας και ρυθμιστικών κυβερνητικών πολιτικών.\nΥποστηρίζετε στα γραπτά σας ότι σε μια παγκοσμιοποιημένη οικονομία οι χώρες που αργοπορούν μπορούν, εν τούτοις, μέσα από μια διαδικασία σύγκλισης (catching up), να πλησιάσουν τις πρωτοπόρους οικονομίες. Η επιτυχία στη διαδικασία αυτή εξαρτάται, λέτε, όχι από την «κλωνοποίηση», αλλά από την καινοτομία…\n«Τα τεκμήρια από τις νέες αναδυόμενες οικονομίες, είτε μιλάμε για την Κίνα είτε για την Ινδία είτε για άλλες παρόμοιες περιπτώσεις, δείχνουν ότι η σύγκλιση δεν στηρίζεται στην πλήρη μίμηση, αλλά στην καινοτομία. Βασικά, αυτό σημαίνει ότι απαιτείται πλήθος πολιτικών πρωτοβουλιών που να αυξάνουν τις ικανότητες των εκάστοτε φορέων με δύο τρόπους: πρώτον, με την εγκαθίδρυσή τους, δεύτερον με την καλλιέργεια των προϋποθέσεων εισόδου ολοένα και περισσότερων νέων φορέων. Τέτοιες πολιτικές μπορούν να εστιάζουν στην εκπαίδευση, όπως συνέβη στην Κίνα και στην Ινδία, σε επενδύσεις σε μείζονες δομές που να φτάνουν σε όλους τους φορείς, σε ενθάρρυνση της καινοτομίας από αυτούς. Αυτό που προκύπτει όμως συνολικά, και έχει σημασία για την Ευρώπη, είναι ότι οι διαδικασίες σύγκλισης για τις οποίες μιλάμε χρειάστηκαν ευρύτατα χρονικά διαστήματα. Καταμετρώντας τα στάδια, προηγείται η πρόσβαση στη γνώση, συχνά στο εξωτερικό, η οποία απορροφάται και μεταμορφώνεται σε προϊόντα και διαδικασίες. Ακολουθεί η οικοδόμηση ικανοτήτων με την πρόσληψη προσωπικού υψηλών δεξιοτήτων και στο τρίτο στάδιο η διεθνοποίηση της δραστηριότητας. Αυτό είναι το πρώτο μέρος, όμως. Στη συνέχεια, περνάμε σε ένα δεύτερο που χαρακτηρίζεται από συστημική προσπάθεια. Δεν αρκεί μία μόνο πολιτική, απαιτείται ένα ολόκληρο σύστημα πολιτικών, δεν αρκούν πολιτικές που λειτουργούν ανεξάρτητα η μία από την άλλη. Χρειάζεται να στηρίξεις το εργατικό δυναμικό, για παράδειγμα, την ίδια στιγμή όμως πρέπει να στηρίζεις την έρευνα και την ανάπτυξη και πρέπει να οικοδομείς τις απαραίτητες υποδομές».\nΕστιάζετε ειδικά στις περιπτώσεις οικονομιών που έδωσαν έμφαση σε συγκεκριμένους κλάδους για να απογειώσουν την ανάπτυξή τους.\n«Η ανάπτυξη, ξέρετε, ευτυχώς ή δυστυχώς, είναι μια διαδικασία έλλειψης ισορροπίας. Κάποιοι κλάδοι προχωρούν, κάποιοι μένουν πίσω. Στην περίπτωση, βέβαια, όπου δίνεται βάρος σε συγκεκριμένους κλάδους ως ατμομηχανές της οικονομίας, όπως έκανε η Κίνα με την αυτοκινητοβιομηχανία, η Ινδία με τη βιομηχανία του σόφτγουερ ή των υπηρεσιών, απαιτούνται στοχευμένα εργαλεία και, κάτι που αποδεικνύεται σημαντικό για εμάς εδώ στην Ευρώπη, ικανότητες από εκείνους που διαμορφώνουν την πολιτική. Να κατανοούν ποια εργαλεία προσιδιάζουν στον κάθε κλάδο – δεν μπορείς να παρέμβεις στη βιομηχανία του σόφτγουερ με τον ίδιο τρόπο που θα παρέμβεις στη βιομηχανία της βιοτεχνολογίας. Δεν μιλάμε λοιπόν μόνο για την οικοδόμηση ικανοτήτων στο εταιρικό επίπεδο, αλλά και για τις απαιτούμενες δεξιότητες όσων διαμορφώνουν τις πολιτικές αυτές».\nΕπομένως, προκρίνετε ένα είδος συνέργειας, αν μπορώ να χρησιμοποιήσω τον όρο, μεταξύ ιδιωτικής πρωτοβουλίας και κυβερνητικών βιομηχανικών πολιτικών.\n«Είναι αυτό που προσωπικά αποκαλώ «συστημική προσέγγιση». Για να επιτύχεις την καινοτομία, για να επιτύχεις την ανάπτυξη, χρειάζεσαι τη συνεργασία πολλών παραγόντων. Απομακρυνόμαστε πια από την ιδέα ότι η καινοτομία είναι αποτέλεσμα της δράσης ενός και μόνο παράγοντα, ενός και μόνο φορέα. Δεν προκύπτει από μία μόνο εταιρεία, για παράδειγμα, προέρχεται από πλήθος εταιρειών ενσωματωμένων σε ένα σύστημα στο οποίο ρόλο-κλειδί κατέχουν το εκπαιδευτικό σύστημα, το πανεπιστήμιο, η κυβέρνηση, οι τράπεζες, τα κεφάλαια επιχειρηματικών συμμετοχών, η κεφαλαιαγορά. Κατά μια έννοια, λοιπόν, αν δεν καλλιεργήσεις το σύστημα, δεν θα υπάρξει καινοτομία. Και ο δημόσιος τομέας σε συνεργασία με τον ιδιωτικό δίνουν παρόμοια αποτελέσματα, χωριστά όμως όχι. Δεν έχουμε παραδείγματα επιτυχούς διαδικασίας σύγκλισης που να οφείλεται αποκλειστικά στον βιομηχανικό τομέα. Εξ ου και τα στοιχεία από τη μελέτη των αναδυόμενων οικονομιών μάς υποδεικνύουν ότι η σύσταση προς το κράτος «κάτω τα χέρια από την οικονομία» πρέπει να αντικατασταθεί από την προτροπή σε «ενεργή βιομηχανική πολιτική»: η κυβέρνηση να δρα σε αλληλεπίδραση με τις επιχειρήσεις σε ευρύ μάλιστα πεδίο – με τη στήριξη της έρευνας και ανάπτυξης, με ρυθμιστικές παρεμβάσεις, με τον καθορισμό προδιαγραφών».\nΠώς θα βλέπατε την εφαρμογή μιας παρόμοιας προσέγγισης στην Ευρώπη με δεδομένο το χάσμα καινοτομίας μεταξύ Βορρά και Νότου;\n«Η πρόκληση για την Ευρώπη είναι μεγάλη. Γιατί μιλάμε για την προώθηση της καινοτομίας σε μια εξαιρετικά ετερογενή οντότητα. Μπορείς να το επιτύχεις ευνοώντας όσους βρίσκονται ήδη στην πρωτοπορία, με τον τρόπο αυτόν όμως αυξάνεις το χάσμα με τις περιοχές εκείνες της Ευρώπης που έχουν μείνει πίσω. Το ιδανικό θα ήταν ένας συνδυασμός ταυτόχρονης μείωσης του χάσματος και αύξησης της ευρωπαϊκής καινοτομίας. Το να προωθείς την αριστεία, επιχειρώντας την ίδια στιγμή να καταστήσεις τους πάντες λίγο πιο ίσους μεταξύ τους, είναι κάτι που απαιτεί ένα πολύ εκλεπτυσμένο σύνολο εργαλείων».\nΠοιο πλαίσιο προϋποθέσεων θα βάζατε σε αυτό το δύσκολο εγχείρημα;\n«Χρειάζεται μακρόπνοο όραμα, ένα ποσοστό σχεδιασμού και, το κυριότερο ίσως, ευελιξία στην εκτέλεση των προγραμματιζόμενων πολιτικών. Χρειάζεται να προβλεφθεί εκ των προτέρων η δυνατότητα μεταβολής του σχεδιασμού γιατί στη σημερινή παγκοσμιοποιημένη οικονομία τα δεδομένα, το περιεχόμενο, οι τεχνολογίες, οι ανταγωνιστές αλλάζουν γρήγορα. Απαιτείται, επομένως, εγρήγορση. Κάτι που απαιτεί διαμορφωτές πολιτικής, όχι μόνο ικανούς, αλλά και προσαρμοστικούς. Και όσον αφορά την προσαρμοστικότητα, τουλάχιστον, νομίζω ότι η Ευρωπαϊκή Ενωση κινείται ήδη προς αυτή την κατεύθυνση».\nΑν σας ζητούσα μερικές ιδέες για το πώς θα κατόρθωνε η ελληνική οικονομία να μπει σε μια διαδικασία catching up προς την υπόλοιπη Ευρώπη έπειτα από επτά χρόνια υστέρησης, τι θα σκεφτόσασταν;\n«Δεν είμαι ειδικός στην ελληνική οικονομία, πέρα όμως από την ανάγκη καλλιέργειας της εκπαίδευσης, της γνώσης, της οικοδόμησης δυνατοτήτων, που δεν αμφισβητείται, θα έλεγα ότι πρώτον χρειάζεται επικέντρωση σε εξειδικευμένες αγορές. Μια τέτοια προσέγγιση βοηθά τις επιχειρήσεις να εξειδικευθούν, να συσσωρεύσουν δυνατότητες, να αλλάξουν επίπεδο. Αυτό που σκέφτομαι είναι μια ομάδα ικανών επιχειρήσεων, ας είναι και μικρές, σε μια εξειδικευμένη αγορά, ευρωπαϊκή ή παγκόσμια. Δεύτερον, μια καλή ιδέα είναι η επικέντρωση στην καλλιέργεια καινοτόμων επιχειρήσεων νέας γενιάς που βασίζονται, ας πούμε, στους δεξιοτέχνες επιχειρηματίες που ξέρουν να χρησιμοποιούν προς όφελός τους συστήματα και δίκτυα – το πανεπιστήμιο, τους νέους οικονομικούς θεσμούς, τις εθνικές ή ευρωπαϊκές πολιτικές. Νομίζω ότι αυτά θα συνιστούσαν μια καλή εναλλακτική λύση υπέρβασης της κρίσης αντί των μαζικών, επιθετικών προγραμμάτων που τελικά απέτυχαν».


Σόφη Θεοδωρίδου: Μαΐου 2011\nΜέρες γεμάτες όμορφες στιγμές οι προηγούμενες κι έρχομαι να τις μοιραστώ μαζί σας. Η αρχή έγινε στις 2 του Μάη, στη Φλώρινα, όπου πήγα καλεσμένη του νεοσύστατου συλλόγου αναγνωστών της πόλης. Σ' ένα πανέμορφο πέτρινο ξενοδοχείο, μέσα σε κλίμα θερμό, έγινε η συζήτηση για το πρώτο μου βιβλίο "Η Νύφη φορούσε Μαύρα" και κατόπιν μου ζήτησαν να τους πω λίγα λόγια για το νέο μου βιβλίο το "Πες μου αν με θυμάσαι". Δυστυχώς, όπως μου συμβαίνει συχνά, μια και δεν έχω ακόμα συνηθίσει σ' όλες αυτές της εκδηλώσεις, ξέχασα τη φωτογραφική μου μηχανή και τα κορίτσια με τα οποία φωτογραφήθηκα δε μου έστειλαν ακόμη αντίγραφα. Ωστόσο, μου είχαν μια μεγάλη έκπληξη, ένα πορτρέτο της "Νύφης" μου μέσα σε υπέροχη κορνίζα, το οποίο κρέμασα άμα τη επιστροφή μου στο σαλόνι του σπιτιού μου. Η καλλιτέχνης, η Μαρία Κραβαρίτη, είναι υπεύθυνη του καλλιτεχνικού εργαστηρίου και το ταλέντο της φαίνεται στη φωτογραφία που παραθέτω. Σ' ευχαριστώ και πάλι, Μαρία μου, κι εσένα και όλες τις υπόλοιπες κοπέλες που μου έκαναν την τιμή να παρευρεθούν στη συνάντησή μας.\n6 του Μάη και σειρά είχε η Διεθνής έκθεση βιβλίου στη Θεσσαλονίκη, όπου έγινε και η παρουσίαση του "Πες μου αν με θυμάσαι". Ευχαριστώ τη Λένα Μαντά που είχε την καλοσύνη να μιλήσει γι' αυτό, όπως και για τα άλλα δυο βιβλία που παρουσιάζονταν μαζί, "Το ταξίδι της Φωτιάς" της Σοφίας Βόικου και "Η αγάπη είναι πόλεμος" της Χαράς Ανδρεΐδου, όπως και όλους του φίλους και συγγενείς που παρευρέθηκαν. Ένα ιδιαίτερο "ευχαριστώ" οφείλω στη Δέσποινα, την αγαπημένη μου αναγνώστρια, που ταξίδεψε απ' τον τόπο της στη Θεσσαλονίκη ειδικά για μένα κι έφτασε στην παρουσίαση με τα λουλούδια στα χέρια, το γλυκό της χαμόγελο και την αγάπη της.\nΤρεις γεμάτες μέρες πέρασαν εκεί και τη Δευτέρα σειρά είχε ο ΣΣ Μουριών, όπου ήμουν καλεσμένη του Γυμνασίου - Λυκείου για την παρουσίαση της "Νύφης" που είχε ετοιμάσει η καθηγήτρια Χαρούλα Χρυσουλίδου μαζί με τους μαθητές. Προηγήθηκε η εκδήλωσή τους για τη γενοκτονία των Ποντίων κι ακολούθησε αυτή του βιβλίου. Εξαιρετική η δουλειά που έκαναν οι μαθήτριες που είχαν αναλάβει την παρουσίασή του. Ιδιαίτερη εντύπωση μου έκαναν οι παρατηρήσεις τους που αποδείκνυαν το γεγονός πως δεν είχαν μείνει στην επιφάνεια του βιβλίου αλλά εμβάθυναν σ' αυτό. Σας ευχαριστώ, παιδιά, για όλα κι εσάς και την κ.Χρυσουλίδου που επέλεξε το βιβλίο μου για την εκδήλωση αυτή, αλλά και τον σύλλογο γονέων που παρευρέθηκε, δωρίζοντάς μου μάλιστα στο τέλος και μια όμορφη πένα. Έτσι τώρα κι εγώ, όπως κάθε συγγραφέας που σέβεται τον... εαυτό του, τη διαθέτω χάρη στις ευγενικές μητέρες των παιδιών.\nΑναρτήθηκε από Σόφη Θεοδωρίδου στις 4:14 π.μ. 11 σχόλια:\nΑναρτήθηκε από Σόφη Θεοδωρίδου στις 7:20 π.μ. 6 σχόλια: